Wanita warga emas korban keempat banjir di Johor

SEGAMAT: Seorang wanita warga emas menjadi mangsa korban keempat banjir di Johor selepas ditemukan meninggal dunia di tepi longkang di Batu Anam, di sini, petang semalam.

Ketua Polis Johor, Datuk Kamarul Zaman Mamat berkata, mangsa berusia 68 tahun itu ditemukan jirannya selepas dilaporkan tidak berada di pusat pemindahan sementara (PPS) Sekolah Jenis Kebangsaan Cina Tah Kang, Gemas Baharu, di sini.

Menurutnya, mangsa yang tinggal seorang diri di Batu Anam itu, ditemukan berhampiran rumahnya yang turut dinaiki air banjir.

“Mangsa ditempatkan di PPS itu tetapi jiran mendapati dia tiada dan mencari sehingga membawa kepada penemuan mayat wanita itu.

“Kita akan siasat kenapa mangsa keluar dari PPS dan mayat mangsa dihantar ke Hospital Segamat untuk bedah siasat,” katanya pada sidang media di Ibu Pejabat Polis Daerah Segamat, di sini, malam tadi.

Kamarul Zaman berkata setakat ini, empat mangsa korban banjir telah direkodkan di Johor dengan satu di Kluang dan tiga di Segamat.

Beliau turut mengucapkan takziah kepada keluarga mangsa dan menasihatkan orang ramai untuk berhati-hati dalam menghadapi situasi banjir yang melanda negeri ini.

Beliau juga mengingatkan keadaan cuaca hujan masih berlaku di negeri ini sekali gus memberi ‘ancaman’ banjir walaupun hujan tidak lebat.

“Lebih 4,000 anggota polis dikerahkan bagi operasi banjir sekitar Johor dan kita turut menerima bantuan daripada Pasukan Gerakan Am dan agensi keselamatan lain,” katanya.

Kamarul Zaman berkata, setakat 10 malam tadi, 20 laluan sekitar negeri ini masih ditutup untuk semua jenis kenderaan manakala 11 laluan masih dibuka untuk kenderaan berat sahaja. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Waspada taktik terbaharu penipuan bantuan RM500 e-dompet Touch ‘n Go

KUALA LUMPUR: Orang ramai dinasihatikan agak tidak terpedaya dengan taktik penipuan terbaharu yang mengambil kesempatan menjelang Pilihan Raya Umum Ke-15 (PRU15) yang melibatkan pemberian bantuan RM500 menerusi pautan Touch ‘N Go (TNG) yang dikongsi melalui perkhidmatan pesanan ringkas (SMS).

Modus operandi bagi penipuan itu adalah dengan pemberitahuan mengenai bantuan e-dompet RM500 yang diberikan kepada rakyat atas sokongan kepada kerajaan Barisan Nasional (BN) yang memerlukan pengesahan identiti menggunakan pautan yang ‘bertopengkan’ aplikasi itu.

Ketua Polis Daerah Sentul, ACP Beh Eng Lai, mengesahkan perkara berkenaan dan memaklumkan bahawa pautan itu jelas menunjukkan bahawa ia bukan pautan rasmi TNG yang sebenar.

“Pautan bagi TNG bukannya touchngoemy.top, emy.top itu sahaja jelas menunjukkan ia bukannya link sebenar. Orang ramai dinasihatkan jangan tekan link berkenaan.

“Pautan yang betul tidak akan ada emy.top itu, kalau ada emy.top ini sudah pasti ia adalah sindiket penipuan dalam talian,” katanya ketika dihubungi Bernama hari ini.

Beh berkata TNG juga tidak akan menghantar sebarang mesej atau pemberitahuan kepada pengguna dan tindakan sedemikian dilihat berpotensi kepada sindiket penipuan.

Terdahulu, tular di media sosial mengenai pemakluman bantuan e-dompet RM500 daripada pihak kerajaan melalui pautan TNG sehingga dakwaan seorang mangsa kehilangan RM1,950 selepas mengakses pautan tersebut. – BERNAMA


Mangsa banjir di Johor berkurangan kepada 28,008 orang

JOHOR BAHRU: Situasi banjir di dua daerah di Johor semakin menunjukkan tanda-tanda positif dengan jumlah mangsa yang semakin berkurangan kepada 28,008 orang setakat 8 malam ini berbanding 29,063 orang yang direkodkan pada pukul 4 petang tadi.

Jawatankuasa Pengurusan Bencana Negeri (JPBN), dalam satu kenyataan berkata, daerah Batu Pahat dan Segamat masih terjejas dengan 96 pusat pemindahan sementara (PPS) masih beroperasi.

“Batu Pahat merupakan daerah yang mempunyai mangsa paling ramai iaitu 27,964 orang daripada 7,924 keluarga diikuti Segamat dengan 44 orang daripada 14 keluarga,” menurut JPBN.

Tiada sungai di negeri ini yang direkodkan di paras bahaya, kata JPBN lagi.

Dengan ramalan cuaca cerah di semua 10 daerah di Johor, ramai mangsa dijangka dibenarkan pulang ke rumah masing-masing dengan paras air banjir makin surut. – BERNAMA


Kanak-kanak maut tercekik buah rambutan

MARAN: Seorang kanak-kanak perempuan berusia sembilan tahun maut selepas tercekik buah rambutan di Kampung Sungai Ling di sini, semalam.

Ketua Polis Daerah Maran, Deputi Superintendan Norzamri Abd Rahman berkata, mangsa, Nur Iman Fitriah Muhamad Nizam disahkan meninggal dunia oleh Klinik Kesihatan Pekan Tajau, Maran kira-kira pukul 8 malam, semalam.

“Doktor telah keluarkan buah rambutan dari mulut kanak-kanak tersebut dan jenazah dibawa ke Hospital Jengka untuk bedah siasat. Sebab kematian adalah salur penafasan tersumbat disebabkan oleh sesuatu objek (buah rambutan),” katanya di sini hari ini.

Norzamri berkata, kes diklasifikasikan sebagai mati mengejut.

Menurutnya jenazah mangsa yang merupakan murid tahun tiga Sekolah Kebangsaan (SK) Paya Pasir itu selamat dikebumikan di Tanah Perkuburan Bukit Cempedak, Maran pagi tadi. – Kosmo

Authors

Media Variasi

View all posts

Diyana Rahip

View all posts

View all posts

View all posts


Kerajaan teliti mekanisme tangani isu tiket penerbangan mahal ke Sabah, Sarawak – Loke

Menteri berkenaan, Anthony Loke berkata, beliau telah diberi mandat oleh Perdana Menteri Datuk Seri Anwar Ibrahim dalam mesyuarat Kabinet yang lepas untuk mencari jalan penyelesaian berhubung isu itu.

“Pihak kementerian juga cari jalan dan inisiatif menyelesaikan masalah ini bukan sahaja untuk sambutan Hari Raya malah perayaan lain seperti Tahun Baharu Cina dan Hari Gawai.

“Malah hampir dua bulan lalu pelbagai perancangan dan perbincangan telah dibuat umpamanya tambah kuota tiket sejak Mac lepas bagi mengatasi masalah ini,” katanya kepada pemberita selepas menyampaikan sumbangan Aidilfitri kepada penumpang di Lapangan Terbang Antarabangsa Kuala Lumpur Terminal 2 malam ini.

Beliau berkata, pihak kementerian sedang merangka inisiatif bagi membantu pelajar yang ingin pulang bukan sahaja semasa musim perayaan tetapi juga cuti semester.

Kumpulan sasaran bagi inisiatif itu ialah pelajar di institut pengajian tinggi awam dan mereka akan dikenal pasti menerusi kerjasama dengan Kementerian Pendidikan Tinggi.

“(Mekanisme) ini juga sedang kita perincikan tetapi yang utama, kita sudah mengenal pasti dan dapatkan data pelajar dari Sabah serta Sarawak yang menuntut di Semenanjung.

“Begitu juga pelajar Semenanjung yang menuntut di dua negeri itu. Kumpulan ini ada lebih 50,000 orang dan kita sudah sasarkan mereka ini bakal dibantu,” katanya. – BERNAMA


Johari Abdul syor PLKN dihidupkan kembali

BANGI: Program Latihan Khidmat Negara (PLKN) dan Biro Tatanegara (BTN) wajar dihidupkan kembali bagi memperkasa jati diri kepimpinan dalam generasi muda demi masa depan negara lebih baik.

Demikian cadangan Yang Dipertua Dewan Rakyat, Datuk Johari Abdul selepas melihat keperluan PLKN ke arah pembinaan negara bangsa kepada belia serta bebas dari pengaruh politik.

“Saya akan syorkan (kepada kerajaan) supaya program PLKN dikembalikan, dengan (modul) lebih sempurna, kurikulum menjurus kepada pembinaan negara bangsa, bukan politik kepartian.

“Kalau sekiranya tidak ada platform untuk mendidik pemimpin masa depan, kesalahan akan diletakkan di atas bahu kami,” katanya.

Beliau yang juga bekas Pengarah BTN itu berkata demikian menjawab soalan mahasiswa berhubung kepimpinan di sekolah pada sesi Townhall Ikon MADANI sempena Jelajah Ikon MADANI Peringkat Negeri Selangor dan Wilayah Persekutuan di Universiti Kebangsaan Malaysia (UKM), di sini pada Sabtu.

Turut hadir, Ketua Pengarah Jabatan Komunikasi Komuniti (J-KOM) Jabatan Perdana Menteri, Datuk Dr Mohammad Agus Yusoff dan Pengerusi Majlis Agama Islam Wilayah Persekutuan (MAIWP), Tan Sri Dr Mohd Daud Bakar.

Selain itu, Naib Canselor UKM, Datuk Dr Mohd Ekhwan Toriman dan Pengerusi Lembaga Pemegang Amanah PRIHATIN, Tan Sri Sahol Hamid Abu Bakar bersama kira-kira 2,000 mahasiswa membabitkan lapan institusi pengajian tinggi (IPT).

Jemputan istimewa, Datuk Siti Nurhaliza turut hadir memeriahkan suasana.

Dalam perkembangan sama, bekas Ahli Dewan Undangan Negeri (ADUN) Gurun itu berkata, sekolah juga perlu mencari peluang untuk mengesan potensi kepimpinan pelajar dan mengasah bakat mereka sejak dari peringkat awal sekali gus melahirkan bakal pemimpin lebih baik.

“Untuk memupuk kesedaran tentang kepimpinan dan bakal pemimpin akan datang, perlu bermula dari sekolah dan universiti.

“Contoh di Kedah, ada 1,300 sekolah menengah, boleh lahirkan sekurang-kurangnya dua pemimpin muda setiap sekolah, bermakna ada 1,000 orang dalam setahun.

“Kita tak ada pilihan lain, atau pilihan kedua kecuali satu pilihan ini sahaja. Kita kena garapkan, beri peluang kepada anak muda tidak kira lelaki atau perempuan, untuk menjadi pemimpin,” katanya yang turut menyarankan mahasiswa mengajak pelajar sekolah mengenali corak kepimpinan di IPT.

Author

Tun Puteh Wanti

View all posts

View all posts


Budak perempuan dalam pasukan bola sepak lelaki curi tumpuan

BANGI: Jika tokoh legenda, Cik Siti Wan Kembang dan Tun Fatimah masuk ke medan tempur yang dipenuhi lelaki, kini kanak-kanak cilik perempuan juga sudah berani menguji keupayaan diri menyertai bola sepak dalam pasukan lelaki.

Pasukan bola sepak Tunas Sejati menambat perhatian Kerajaan Negeri Selangor apabila Sufiya Eryana Shuhairy (sayap kanan), Insyirah Sofea Shuhairy (penjaga gol) dan Azzahra Azhar (penyerang) menyertai Kejohanan Piala Budak Kampung daerah Hulu Langat, di pusat sukan Arena Owl Trafford di sini.

EXCO Generasi Muda, Sukan dan Pembangunan Modal Insan, Mohd Khairuddin Othman berkata, ia satu bentuk trend baharu lebih-lebih lagi apabila kejohanan berkenaan menyediakan ruang terbuka kepada semua peringkat belia.

Ini berikutan, kejohanan berkenaan diadakan untuk menghapuskan stigma bahawa bukan golongan profesional sahaja tetapi mereka yang tidak mempunyai sebarang kelengkapan tanpa jersi, kasut sukan dan pelatih, juga layak.

Justeru, beliau tertarik dengan pasukan berkenaan, kerana jarang menemui pemain wanita bermain sukan yang cukup sinonim dengan lelaki.

“Apa yang menarik perhatian saya tadi, ada budak perempuan bermain (bola sepak) dalam pasukan lelaki dan ia sangat jarang berlaku.

“Dia bermain di posisi sayap kanan, biasanya satu pasukan wanita dan satu pasukan lelaki bermain bola sepak, tetapi ini ada perempuan dalam pasukan lelaki,” katanya kepada MEDIA VARIASI, di sini.

Ahli Dewan Undangan Negeri (ADUN) Paya Jaras itu berkata, ia perkara menarik jika ada acara sukan yang membabitkan pemain tanpa halangan gender dalam kalangan belia seperti itu diteruskan.

“Ia sesuatu yang baharu pada generasi baharu, kerajaan akan menyokong usaha ini secara berterusan” katanya.

Terdahulu beliau mendekati pemain belia dan beramah mesra di program kejohanan dua hari bermula 17 Disember anjuran kerajaan negeri Selangor.

Sebanyak 200 pasukan menyertai kejohanan masing-masing 100 pasukan bola sepak, 60 pasukan bola takraw dan 40 pasukan bola jaring seluruh daerah Hulu Langat termasuk dari Sabak Bernam dan Meru merebut hadiah terkumpul sebanyak RM14,850.

Tiga kategori dipertandingkan iaitu bola sepak 12, 14 dan 17 tahun, manakala sepak takraw bawah 15 dan 18 tahun, serta bola jaring terbuka tiga lawan tiga.

Author

Tun Puteh Wanti

View all posts

View all posts


Tragedi tanah runtuh: Operasi SAR tinggalkan kesan mendalam kepada anggota penyelamat

BATANG KALI: Operasi mencari dan menyelamat (SAR) tragedi tanah runtuh di tapak perkhemahan Father’s Organic Farm, Gohtong Jaya dekat sini yang berakhir hari ini, meninggalkan kesan mendalam kepada anggota-anggota penyelamat.

Ketua Zon Hulu Selangor Jabatan Bomba dan Penyelamat Malaysia (JBPM), Ahmadi Muhamad Hasan berkata, selain fizikal, emosi anggota juga terkesan sepanjang sembilan hari operasi SAR berlangsung.

Mengimbas kembali usaha mengesan mangsa tragedi itu, beliau berkata, faktor tanah lembut dan cuaca hujan menyukarkan pergerakan dan menuntut kudrat anggota penyelamat.

“Tidak dapat dinafikan emosi pasukan di ground zero juga kadangkala terjejas terutamanya apabila gagal menemukan mangsa atau petunjuk baharu keberadaan mangsa di bawah runtuhan tanah,” katanya kepada Bernama di Pos Kawasan Tempat Kejadian di sini hari ini.

Ahmadi berkata pasukan penyelamat diberikan terapi minda dan kata-kata semangat bertujuan memulihkan kembali motivasi bagi meneruskan kerja-kerja pencarian mangsa.

Meskipun dengan penemuan mayat empat sekeluarga yang merupakan korban ke-27, ke-28, ke-29 dan ke-30 pada hari ketujuh pencarian, beliau berkata, operasi SAR terus berdepan kesukaran.

“Hendak mencari hanya seorang lagi mangsa dalam kawasan yang sangat luas iaitu hampir 15 ekar (6.07 hektar) sangat sukar,” katanya.

Ahmadi berkata, selain kerja pengorekan dan penggalian melibatkan jengkaut, anggota penyelamat bersama anjing pengesan perlu membuat pencarian di kawasan sama berkali-kali bagi mengesan mangsa.

“Syukur Alhamdulillah akhirnya sekitar 4.50 petang semalam, kita berjaya menemukan mayat terakhir. Sebagai pasukan penyelamat, apabila jumpa mangsa, itulah ubat paling mujarab untuk hilangkan segala kepenatan kami,” katanya.

Terdahulu, Ketua Polis Negara, Tan Sri Acryl Sani Abdullah Sani secara rasmi menamatkan operasi SAR mangsa tragedi tanah runtuh itu 12 tengah hari tadi, setelah pihaknya mengesahkan tiada lagi mangsa yang terlibat atau hilang dalam kejadian itu.

Dalam kejadian awal pagi 16 Disember lepas, seramai 92 mangsa terlibat dengan 61 daripadanya terselamat, manakala 31 terkorban. Daripada angka korban itu, 18 ialah individu dewasa dan 13 kanak-kanak termasuk seorang bayi berumur setahun.

Secara keseluruhan, 20 mayat ditemukan di sektor A (hill view), satu di sektor B (farm view) dan 10 lagi di sektor C (river side). – BERNAMA


PN mahu hapus caj parkir di utara Selangor

KUALA SELANGOR: Perikatan Nasional (PN) berikrar mengecualikan bayaran parkir di kawasan utara negeri ini jika berjaya peroleh mandat rakyat dalam Pilihan Raya Negeri (PRN) Selangor, 12 Ogos depan.

Pengerusi PN Selangor, Datuk Seri Mohamed Azmin Ali berkata, perkara itu tidak sukar dilaksanakan kerana beliau dan Pesuruhjaya Pas negeri, Datuk Dr. Ahmad Yunus Hairi mempunyai pengalaman ketika mentadbir Selangor.

“Mahu kecualikan parkir (bayaran) di Tanjong Karang dan Selangor Utara itu hanya masalah kecil sahaja.

“Insya-Allah kalau orang Permatang, Sungai Burong, Tanjong Karang, Sungai Besar, Sabak Bernam, Hulu Selangor, Kuala Selangor dan seluruh negeri ini PN menang, kita kecualikan parkir di Selangor Utara,” katanya ketika berucap pada Majlis Pelancaran Jentera PN Dewan Undangan Negeri (DUN) Permatang, malam tadi.

Tambah bekas Menteri Besar itu, Selangor mempunyai RM4 bilion rizab negeri ketika pentadbiran beliau bersama Exco Pas sebelum ini.

“Kita beri air percuma, Skim Peduli Sihat, Skim Khairat (Mesra Usia Emas) dan Program Hijrah (Yayasan Hijrah Selangor). Ingat Hijrah? Hendak berniaga tepi jalan modal tiada hendak besarkan perniagaan, kami beri modal (pinjaman Hijrah) dari RM10,000 hingga RM50,000,” jelasnya.

Sementara itu, bekas Ahli Parlimen Tanjong Karang, Tan Sri Noh Omar dalam ucapannya berkata, penduduk Tanjong Karang sejak dulu tidak bersetuju caj parkir kenderaan berbayar dikenakan di kawasan tersebut.

“Kawasan Tanjong Karang masih dikategorikan kawasan luar bandar dan penduduk datang membeli barang bukannya lama tetapi keluar minum di kedai pun sudah kena saman (kompaun).

“Saya yakin kali ini kalau PN menang (di Selangor), perkara ini dapat diselesaikan,” ujarnya. – UTUSAN

Authors

Media Variasi

View all posts

Diyana Rahip

View all posts

View all posts

View all posts


Roti canai dinobat roti terbaik di dunia

PETALING JAYA: Hidangan popular di Malaysia iaitu roti canai diumumkan sebagai roti terbaik di dunia.

Makanan itu dinobatkan sebagai roti terbaik oleh laman web TasteAtlas, yang berpangkalan di Sofia, Bulgaria.

Mengikut carta yang dikongsikan, roti canai bukan sahaja berjaya mengalahkan India yang popular dengan roti naan, tetapi Eropah yang terkenal dalam penghasilan pastri terbaik dunia.

Sebelum ini, roti canai juga pernah dinobatkan sebagai makanan jalanan terbaik di dunia, tahun lalu.

Laman TasteAtlas sering mengumpulkan resipi asli, ulasan pengkritik makanan dan artikel penyelidikan tentang bahan dan hidangan popular dari serata dunia.

Menerusi hantaran di Facebook TasteAtlas, sebanyak 50 jenis roti terbaik telah disenaraikan dan roti canai mencapai skor tertinggi iaitu 4.9 daripada 5.0 berdasarkan ulasan pengguna. – Kosmo

Authors

View all posts

View all posts


Nak beli kereta terpakai? Ikuti 8 tips ini!

MEMBELI sebuah kereta terpakai pastinya sukar apabila anda tidak mengetahui kriteria manakah yang perlu difokuskan sewaktu membuat penilaian keadaan sesebuah kereta itu.

Menerusi perkongsian seorang usahawan dikenali Iffat Salleh yang mempunyai pengalaman menggunakan enam buah kereta terpakai yang berbeza, terdapat 8 tips yang perlu difokuskan pengguna sebelum membeli sesebuah kereta itu.

Ikuti perkongsian Iffat ini:

“Benda paling penting, jangan percaya sepenuhnya cakap owner dan salesman.”

“Tak pernah eksiden”, “bukan kereta banjir”, “kondisi perfect“, ni semua ayat paling bahaya, so jangan percaya 100 peratus. Pastikan anda check betul-betul beberapa perkara ni sebelum beli kereta terpakai.

Aku dah pakai 6 biji used car. Ada yang bagus, ada yang teruk.

Ada yg beli direct owner, ada beli dr kedai.

So, ini ialah tips untuk korang beli used car

Nota: Jangan Percaya Cakap Owner Kereta & Salesman

RT & Start baca thread ni

— Iffat Salleh (@iffatsalleh) August 26, 2023

1. Semak keadaan pintu, bonet dan minyak

Benda pertama kena buat ialah check semua pintu dan bonet belakang. Tak ada buat apa-apa, cuma perlu buka dan tutup. Buat beberapa kali. Kalau berbunyi pelik, kalau susah buka dan tutup. Maka, tinggalkan kereta tu segera. Comfirm kena baiki.

2. Pegang stereng

Korang masuk kereta, pegang stereng, pusing kiri sampai habis, pusing kanan sampai habis. Kalau ada bunyi ‘kluk kluk, klak klak’, maka comfirm rosak steering rack dan komponen berkaitan. Makan modal.

3. Uji enjin

Start engine dan lihat gegaran pada dashboard meter. Kalau bergegar, maka confirm engine mounting kena tukar. Makan modal juga. Kalau tak tahu gegar or tak, ambil botol mineral kecil berisi separuh air, letak atas dashboard. Air bergoncang, rosak la tu.

4. Tekan brek dan masuk gear D

Perkara ini penting, kadang-kadang start engine tak terasa sangat getaran. So kena masuk gear D dan tekan brake. Tengok dashboard bergegar or tak. Same issue, engine mounting problem.

5. Cari Zebra Line

Test drive kereta tu, cari jalan yang ada zebra line or crossing line. Ada dua cara; Cara 1: Bawa slow je, under 50kmh melintasi zebra line. Cara 2: Bawa laju sikit around 50-90kmh melintasi zebra line. Why? Kalau melintasi zebra line ada bunyi ‘Kuk kuk kuk, kak,kak,kak’, maka undercarriage problem. Lower arm, drive shaft dan absorber kena tukar. Lagi la makan modal. Ini confirm owner tak pernah tukar lagi.

6. Speeding 80-100KMH

Kalau masa speeding ada gegaran pada stereng, maka ada problem pada absorber, shaft or rim. Gegaran akan berlaku pada 80-90kmh, lepas 100kmh akan hilang So, benda makan modal juga ni pun. Hati-hati la kalau nak beli.

7. Semak kebocoran

Bab ini leceh sikit, kena tunduk bawah untuk tengok leaking. Tengok dalam enjin. Sebaiknya bawa la sorang kawan yang mahir bab engine ni untuk tengok leaking.

8. Semak keadaan aircond

Buka aircond pada kadar minimum. Takat 1, suhu 20 celcius. Tunggu 5 minit. Tengok sejuk or tak. Kemudian naikkan 1 takat lagi dan tunggu 5 minit. Ulang sampai habis full takat. Kemudian turunkan suhu pula sampai level LO. Kalau semua sejuk, maka cun la tu.

Pengalaman aku dengan kereta terpakai ni mmg banyak tapi aku tak pernah serik beli used car Sebab ianya lebih jimat berbanding beli baru.
Nanti aku share lagi tips untuk dapat kereta kondisi superb dgn harga jimat banyak dari market Make sure RT dulu supaya ramai dpt belajar

Author

Diyana Rahip

View all posts

View all posts


PAS dinasihatkan jangan ugut guna agama – Syed Ibrahim

KUALA LUMPUR: Calon BN di Puchong, Datuk Seri Syed Ibrahim Kader menegur pemimpin PAS dari Perikatan Nasional (PN) agar tidak menggunakan agama untuk mengugut rakyat mengundi mereka.

Beliau berkata, adakah pemimpin PAS itu memberi maksud jika mahu masuk syurga hanyalah dengan mengundi PN sahaja.

“Jangan ugut orang ramai guna modal agama, ia bukan cara betul raih undi orang ramai, banyak lagi cara raih undi tetapi bukan dengan cara ini.

“Siapa mereka mahu ambil alih kuasa Allah, tahu syurga neraka seseorang?

“Jangan ambil alih kuasa Tuhan, ia tidak betul dalam agama Islam,” katanya kepada MEDIA VARIASI.

Beliau mengulas kenyataan Ketua Pemuda PAS SIK, Kedah, Mohd Shahiful Mohd Nasir pada 10 November lalu bahawa sesiapa undi BN dan PH akan masuk api neraka.

Kenyataan beliau bukan sahaja menimbulkan ketakutan dan kegentaran awam namun ia adalah doktrin palsu yang sewajarnya dikenakan tindakan Jabatan Agama Islam Kedah.

Rata-rata netizen menyelar adakah PAS berlagak Tuhan menentukan syurga neraka kepada sesiapa sahaja.

Tiada siapa yang mengetahui syurga neraka dengan lebih mendalam melainkan Allah SWT, itu kata Mufti Pulau Pinang, Datuk Seri Dr Wan Salim Wan Mohd Noor apabila diminta mengulas mengenai kenyataan Mohd Shahiful.

Menurutnya, tidak harus dikatakan bahawa seseorang itu akan dimasukkan ke neraka melainkan bagi seseorang yang disebut secara jelas di dalam nas Al-Quran atau hadis seperti Firaun dan Abu Lahab.

Ini kerana, kita tidak tahu secara pasti apa yang terkandung di dalam hatinya sama ada iman atau kufur.

Yang kedua, kita tidak tahu apa akan berlaku terhadap seseorang pada penghujung hayatnya di dunia ini.

Kemungkinan seorang kafir pada masa kini akan mengakhiri kehidupannya di dalam keimanan, begitu juga sebaliknya. Dalam erti kata lain, kesudahan nasib setiap manusia terletak di tangan Allah SWT.

Dalam pada itu, Wan Salim berkata, tindakan mengkafirkan seorang Muslim dengan sewenang-wenang adalah satu isu yang amat serius dan perlu dihindari.

Perbuatan itu merupakan sejenis pencerobohan ke atas kehormatan seorang Muslim yang dilarang dalam syariat Islam kerana akan memberi kesan buruk dalam memecahbelahkan masyarakat Islam selain menimbulkan suasana huru-hara dalam negara.

Polis dilaporkan memulakan siasatan terhadap kenyataan pemimpin PAS mengenai pengundi “masuk api neraka” sekiranya memilih Barisan Nasional atau Pakatan Harapan, berbanding Perikatan Nasional, pada pilihan raya umum ke-15 (PRU15).

Menurut laporan China Press, perkara itu disiasat mengikut Seksyen 504 Kanun Keseksaan iaitu dengan sengaja mengaibkan dengan niat hendak membangkitkan pecah keamanan.

Author

Tun Puteh Wanti

View all posts

View all posts


Kes SRC Najib: Peguam Diraja UK fail rayuan di Mahkamah Persekutuan

KUALA LUMPUR: Peguam Diraja dari United Kingdom Jonathan James Laidlaw telah memfailkan rayuan terhadap keputusan Mahkamah Tinggi di sini yang menolak permohonannya untuk mewakili Datuk Seri Najib Razak dalam rayuan terakhir beliau membabitkan penyelewengan dana RM42 juta milik SRC International Sdn Bhd.

Notis rayuan itu difailkan di Mahkamah Persekutuan pada 22 Ogos lepas menerusi Tetuan Shafee & Co yang mewakili Laidlaw selaku perayu.

Menerusi notis itu, Laidlaw merayu terhadap keseluruhan keputusan Hakim Datuk Ahmad Kamal Md Shahid pada 21 Julai lepas yang menolak permohonannya tanpa kos.

Rayuan itu dibuat selaras dengan peruntukan di bawah Seksyen 19 Akta Profesion Undang-Undang 1976.

Peguam Muhammad Farhan Muhammad Shafee ketika dihubungi mengesahkan perkara itu.

Pada 21 Julai lepas, Ahmad Kamal menolak permohonan itu atas alasan Laidlaw gagal membuktikan beliau memiliki kelayakan khas dan pengalaman untuk mengendali rayuan atau pertuduhan terhadap Najib yang membabitkan Seksyen 23 Akta Suruhanjaya Pencegahan Rasuah Malaysia 2009, Seksyen 409 Kanun Keseksaan serta Seksyen 4 Akta Pencegahan Pengubahan wang Haram, Pencegahan Pembiayaan Keganasan Dan Hasil Daripada Aktiviti Haram 2001.

Najib memfailkan permohonan itu pada 31 Mei lepas bagi membolehkan Laidlaw mewakilinya dalam rayuan kes SRC atas beberapa alasan antaranya beliau memiliki kelayakan, pengalaman dan kepakaran khas yang tidak terdapat dalam kalangan peguam di Malaysia.

Melalui notis usul itu, Laidlaw memohon supaya diterima masuk dan didaftarkan bagi menjalankan amalan di Mahkamah Tinggi di Semenanjung Malaysia untuk bertindak sebagai peguam utama Najib dalam rayuan kes SRC di Mahkamah Persekutuan serta semua sebab atau perkara lain yang berkaitan dengannya.

Semalam, Mahkamah Persekutuan mengekalkan sabitan dan hukuman penjara 12 tahun serta denda RM210 juta atau penjara lima tahun yang dijatuhkan ke atas bekas Perdana Menteri itu bagi kesalahan menyeleweng dana SRC International. – BERNAMA


Bekas pelajar kejuruteraan terlepas hukuman gantung

PUTRAJAYA: Seorang bekas pelajar kejuruteraan awam hari ini terlepas hukuman gantung setelah Mahkamah Rayuan mengetepikan sabitan terhadap dua pertuduhan mengedar dadah jenis ganja.

Panel tiga hakim yang diketuai Hakim Datuk Hanipah Farikullah sebulat suara melepas dan membebaskan Umar Haqim Nurlizan, 31, selepas membenarkan rayuannya.

Hakim Hanipah, yang bersidang bersama-sama Hakim Datuk Hadhariah Syed Ismail and Datuk Ahmad Zaidi Ibrahim, berkata terdapat merit dalam rayuan Umar Haqim.

Beliau berkata, terdapat dua versi berhubung penemuan dadah itu dan berdasarkan prinsip undang-undang, mahkamah hendaklah menerima versi yang memihak perayu (Umar Haqim).

“Sehubungan itu, perayu telah berjaya menimbulkan keraguan yang munasabah,” katanya.

Hanipah berkata, Hakim Mahkamah Tinggi menyatakan dalam alasan penghakimannya adalah tidak munasabah alasan pegawai polis yang membuat serbuan (raiding officer) menyatakan beliau terlepas pandang untuk mencatitkan pisau di dalam laporan polis, namun begitu, Hakim Mahkamah Tinggi telah juga menerima keterangan saksi itu secara keseluruhan.

Pegawai polis tersebut ketika memberi keterangan menyatakan dia nampak perayu sedang duduk di atas kerusi menghadap meja sedang memotong ketulan dadah jenis ganja dengan menggunakan pisau.

Pada 18 Disember 2019, Mahkamah Tinggi Shah Alam menjatuhi hukuman gantung sampai mati terhadap Umar Haqim selepas mendapati dia bersalah terhadap dua pertuduhan mengedar 216 gram dan 2,005 gram ganja.

Mengikut kertas pertuduhan, Umar Haqim dituduh mengedar dadah berkenaan di sebuah rumah di Bandar Baru Bangi, Selangor pada 11.45 malam, 11 September 2017.

Beliau diwakili peguam, Datuk Wan Azmir Wan Majid dan Datuk Abu Bakar Isa Rahmat, manakala pendakwaan dikendalikan Timbalan Pendakwa Raya, How May Ling. – BERNAMA


Tiga maut, tiga cedera dirempuh kereta di bawah jejambat NKVE

KUALA LUMPUR: Tiga penunggang motosikal maut manakala tiga lagi cedera  selepas dirempuh sebuah kereta yang hilang kawalan ketika mereka sedang berteduh dari hujan di bawah jejambat di Kilometer (KM) 19.6 Lebuhraya Baru Lembah Klang (NKVE) arah selatan dekat Petaling Jaya, pagi tadi.

Ketua Polis Daerah Petaling Jaya, ACP Mohamad Fakhrudin Abdul Hamid berkata, dalam kejadian pada jam 5.59 pagi itu, tiga penunggang motosikal berkenaan maut di lokasi kejadian manakala tiga penunggang lain mengalami kecederaan dan sedang dirawat di Hospital Sungai Buloh.

“Semua mangsa berkenaan merupakan lelaki tempatan dan berusia antara 19 hingga 37 tahun. Seorang mengalami cedera parah dan dirawat di zon merah dan dua lagi dirawat di zon kuning Hospital Sungai Buloh,” katanya dalam kenyataan di sini, hari ini.

Menurut Mohamad Fakhrudin, siasatan awal mendapati kereta jenis Honda City Hatchback yang dipandu seorang lelaki berusia 26 tahun dari arah ibu kota ke Cyberjaya telah hilang kawalan dan merempuh mangsa yang sedang berteduh.

“Ujian terhadap pemandu kereta berkenaan turut mendapati beliau memandu dengan paras alkohol melebihi had yang dibenarkan,” katanya.

Katanya, pemandu kereta berkenaan kini ditahan dan kes disiasat mengikut Seksyen 44 (1) Akta Pengangkutan Jalan 1987.

Dalam pada itu, beliau meminta orang ramai yang melihat atau berada di tempat kejadian supaya tampil ke balai polis berhampiran atau menghubungi Pegawai Penyiasat Trafik, Inspektor R. Navalan di talian 014-2536820 bagi membantu siasatan. – BERNAMA


Kelab dari Jepun tagih khidmat Arif Aiman?

BINTANG muda Johor Darul Ta’zim (JDT), Arif Aiman Hanapi dikatakan berjaya menarik perhatian kelab dari JLeague, Kashiwa Reysol.

Prestasi cemerlang nyata dipamerkan pemain berusia 20 tahun itu pada musim lepas semasa kempen Liga Juara-juara Asia (ACL) bersama JDT hingga mampu membantu pasukan tersebut ke pusingan kalah mati.

Lapor media tempatan di Jepun, pasukan yang berada di tangga ke-17 liga itu menunjukkan minat dan ingin membawa pemain muda JDT itu beraksi di sana.

Pemain yang memenangi Anugerah Pemain Paling Bernilai (MVP) dua tahun berturut-turut itu kini hanya memberikan fokus kepada Harimau Selatan terlebih dahulu walaupun musim lepas dia berjaya mencatat 13 bantuan gol dalam kesemua kejohanan termasuk ACL.

Jika perpindahan tersebut berlaku, anak jati Pahang itu menjadi pemain pertama dari Malaysia yang beraksi di JLeague 1 selepas Hadi Fayyadh Abdul Razak yang beraksi di saingan divisyen 2 liga Jepun bersama pasukan Fagiano Okayama.

Author

Muhammad Nor Fadzly Mahat

View all posts

View all posts


Inai Republic mahu bantu 100,000 usahawan ‘merdeka’ hutang

KUALA LUMPUR: Setiap insan mempunyai definisi berbeza menterjemahkan ‘merdeka’ dalam kehidupan mereka.

Ada yang menganggap ‘merdeka’ itu apabila bebas daripada sebarang bentuk penjajahan atau pengaruh yang membelenggu diri.

Bagi pengasas Inai Republic, Syarifah Furaiha, erti merdeka yang sebenarnya adalah mereka yang bebas daripada tekanan, bebanan hutang, dapat membantu diri, keluarga dan masyarakat.

“Ketika ini Inai Republic sudah membantu 15,000 usahawan secara percuma dengan latihan perniagaan percuma, tanpa modal, kebanyakan mereka adalah suri rumah, asnaf, ibu tunggal, banyak hutang, dihimpit kemiskinan, orang kurang upaya.

“Memandangkan krisis ekonomi dan inflasi yang sedang berlaku, misi Inai Republic adalah untuk bebaskan lebih 100,000 usahawan daripada sebarang isu kewangan atau bimbang tiada pekerjaan.

“Ketika ini, lebih 1,000 orang dalam kalangan mereka berjaya mencapai empat hingga lima angka sebulan tanpa perlu pegang stok dan pos barang.

“Tiga orang daripada mereka telah berjaya merdekakan diri daripada hutang dan ubah hidup sehingga jadi jutawan mencapai sejuta jualan pertama.

“Dengan kejayaan ini kami berharap dapat membantu seramai mungkin tanpa mereka perlu bersusah payah untuk mendapat pendapatan sampingan,” katanya pada sidang media di ibu pejabat Inai Republic di sini hari ini.

Turut hadir, suami pengasas, Ustaz Azam Azhary seorang lulusan al-Azhar yang memantau perjalanan produk agar patuh syariah.

Tambah Syarifah, perniagaan ini sudah bermula sejak 2019 namun diyakini kerana bahan kandungannya boleh dibawa solat.

“Kami pilih produk ini yang menjadi alternatif kepada pengilap kuku di luar sana tetapi berasaskan sumber yang haram dan tidak boleh dibawa solat.

“Ia 100 peratus telap air dengan kandungan yang lulus ujian klinikal untuk penjagaan kuku.

“Jadi dengan kelebihan ini, kami yakin produk ini tidak akan mengecewakan usahawan yang berkongsi rezeki dengannya.

“Produk Inai Republic ada lima variasi warna dan menyihatkan kuku dengan tambahan bahan kandungan premium seperti minyak zaitun, essential oil dan lavender oil,” katanya.

Author

Tun Puteh Wanti

View all posts

View all posts


Mahkamah kekal dua tuduhan rasuah Wan Saiful

MAHKAMAH Sesyen Kuala Lumpur pada Jumaat menolak permohonan bekas Ketua Penerangan Bersatu, Datuk Wan Saiful Wan Jan untuk mengetepikan tuduhan rasuah berjumlah RM6.9 juta membabitkan projek Jana Wibawa.

Hakim Rozina Ayob membuat keputusan itu, selepas mendengar hujahan tambahan dikemukakan peguam bela Amer Hamzah Arshad dan Timbalan Pendakwa Raya Rasyidah Murni Azmi dan Mohd Afif Ali.

“Selepas meneliti hujahan kedua-dua belah pihak, permohonan pembelaan ditolak,” katanya seperti dilapor Berita Harian.

Sehubungan itu, Rozina memerintahkan kes itu diteruskan dengan perbicaraan yang ditetapkan pada 25 hingga 27 Mac, 29 dan 30 April dan 20 hingga 22 Mei tahun depan dengan 27 saksi pendakwaan akan dipanggil memberi keterangan.

Wan Saiful yang juga Ahli Parlimen Tasek Gelugor memfailkan permohonan untuk membatalkan dua tuduhan itu pada 29 Mei lalu, dengan alasan pertuduhan dikemukakan ke atasnya adalah cacat.

Dalam hujahan sebelum ini, Amer Hamzah berkata, dua tuduhan rasuah berjumlah RM6.9 juta dihadapi anak guamnya adalah cacat kerana tidak menyatakan dengan khusus tarikh kesalahan dilakukan.

Amer Hamzah berkata, tuduhan meminta dan menerima rasuah itu juga tidak berasas berdasarkan Seksyen 173(g) Kanun Prosedur Jenayah (KPJ).

Katanya, keadaan itu menyebabkan pihak pembelaaan dinafikan hak untuk mengemukakan pembelaan dan alibi.

Bagaimanapun, Rasyidah Murni berhujah, dua pertuduhan itu adalah mengikut peruntukan undang-undang yang baik, teratur dan lengkap.

Beliau berkata, permohonan tertuduh pada peringkat ini untuk mengetepikan tuduhan berkenaan adalah pramatang kerana pihak pembelaan sudah dibekalkan dengan dokumen yang diperlukan dan mencukupi untuk menyediakan pembelaan.

Wan Saiful, 48, didakwa meminta suapan wang daripada Lian Tan Chuan sebagai dorongan untuknya membantu syarikat Nepturis Sdn Bhd mendapatkan projek “Central Spine Road: Sertik Ke Persimpangan Lebuhraya Pantai Timur” daripada Kerajaan Malaysia secara prakelayakan yang jumlah keseluruhannya RM232 juta.

Beliau juga dituduh menerima bagi dirinya suapan wang tunai berjumlah RM6,962,694.54 melalui akaun CIMB Bank Berhad milik syarikatnya WSA Advisory Group Sdn Bhd daripada akaun Maybank Islamic Berhad milik Syarikat Nepturis Sdn Bhd sebagai upah membantu syarikat Nepturis mendapatkan Surat Setuju Terima bagi projek itu.

Kedua-dua perbuatan itu didakwa dilakukan di Royal Lake Club, Taman Tasik Perdana di sini, pada April 2022 dan di CIMB Bank Berhad Cawangan Bukit Tunku, Taman Tunku, Bukit Tunku di sini antara 8 Julai 2022 hingga 30 September 2022.

Bagi kedua-dua pertuduhan itu, pendakwaan dikemukakan mengikut Seksyen 16(a)(A) Akta SPRM 2009 yang boleh dihukum di bawah Seksyen 24(1) akta sama.

Seksyen itu memperuntukkan hukuman penjara tidak melebihi 20 tahun dan denda tidak kurang lima kali ganda jumlah atau nilai suapan yang atau RM10,000, mengikut mana-mana yang lebih tinggi jika sabit kesalahan.

Author

Fazleen Safina Abd Jamil

View all posts

View all posts


Selebriti wanita ditemukan mati di bawah pangsapuri

JOHOR BAHRU: Mayat seorang wanita ditemukan meninggal dunia di bahagian bawah sebuah pangsapuri di kawasan Taman Iskandar, Johor Bahru.

Ketua Polis Daerah Johor Bahru Selatan, Asistan Komisioner Raub Selamat berkata, pihak polis menerima panggilan daripada orang awam sekitar jam 12.50 tengah hari pada Khamis memaklumkan mengenai penemuan tersebut.

Menurutnya, hasil siasatan polis mendapati si mati merupakan seorang wanita warga tempatan berusia 26 tahun bekerja sebagai pelakon sambilan.

“Sebab kematian adalah jatuh dari tingkat 22 pansapuri dan disahkan meninggal dunia oleh pegawai perubatan dari Hospital Sultanah Aminah, Johor Bahru.

“Siasatan awal polis tidak menemui sebarang unsur jenayah. Kes diklasifikasikan sebagai mati mengejut (SDR).

Pihak polis Ibu Pejabat Polis Daerah (IPD) Johor Bahru Selatan memohon orang ramai yang melihat kejadian ini untuk tampil memberi maklumat di Balai Polis Taman Pelangi atau boleh berhubung dengan Pegawai Penyiasat, Asistan Superintenden Mat Nawi Ab Rahman di talian 016-5050808.

Author

Faridah Amiratul

View all posts

View all posts


JAWI dedah soalan ‘bocor’ kepada bakal pengantin?

BUAT anda yang bakal mendirikan rumah tangga tidak lama lagi, pasti tidak senang duduk membuat persediaan melangkah ke fasa baru dalam kehidupan.

Nak kena fikir soal majlis perkahwinan, baju pengantin, doorgift untuk tetamu dan bermacam-macam lagilah!

Belum masuk lagi bab borang kebenaran untuk bernikah yang perlu dihantar kepada pejabat agama kan?

Mengulas isu ini, tahukah anda bahawa terdapat beberapa soalan yang perlu dijawab anda ketika menghantar borang nikah di pejabat agama?

Baru-baru ini Jabatan Agama Islam Wilayah Persekutuan (JAWI) ada berkongsi lima jenis soalan yang bakal ditanya kepada bakal pengantin.

Menurut JAWI, soalan-soalan itu akan diajukan ketika bakal pengantin hadir ke pejabat agama untuk menyerahkan borang kebenaran nikah.

“Yang bakal pengantin, dah bersedia kah untuk ditemuduga?

“Jangan risau, jom tengok dulu soalan-soalan temuduga dan jawapannya, walaupun temuduga ini bukanlah syarat wajib dalam prosedur JAWI, tapi kena juga bersedia,” tulis JAWI menerusi perkongsian di Facebook.

Menerusi hantaran foto yang dimuat naik, terdapat lima jenis soalan yang kebiasaannya ditanya kepada bakal pengantin.

Berikut merupakan contoh soalan yang diaju:

Bakal pengantin dah ‘ready‘ ke dengan jawapan-jawapan untuk soalan di atas? Sebelum itu, ketahui cara-cara mohon kebenaran bernikah di Wilayah Persekutuan menerusi poster di bawah:

Author

Diyana Rahip

View all posts

View all posts


Malaysia tak kompromi soal hak, kedaulatan sempadan maritim – Anwar

KUALA LUMPUR: Perjanjian penyelesaian sempadan maritim Malaysia-Indonesia yang dimeterai baru-baru ini tidak sama sekali mengorbankan kepentingan, hak dan kedaulatan negara, kata Perdana Menteri, Datuk Seri Anwar Ibrahim.

Beliau berkata, Malaysia tidak akan sesekali berkompromi dalam soal kedaulatan, malah perjanjian persempadanan itu dibuat berhati-hati, dengan mengambil kira pandangan pihak berkaitan dan selain hanya melibatkan kawasan yang dipersetujui kedua-dua negara tanpa mengorbankan hak negara masing-masing.

“Adakah ia komprehensif, ya ia suatu penyelesaian komprehensif, namun yang belum dimeterai adalah sebahagian kecil melibatkan sempadan Sabah yang kita tidak dapat bersetuju (tuntutan)… Indonesia jelas dengan tuntutan kita dan kita juga jelas dengan tuntut mereka.

“Soal kompromi tidak berbangkit… soal kedaulatan tidak boleh dikorbankan… muktamad pendirian kita (Malaysia), tidak mungkin kita mengorbankan seinci pun tanah negara kita,” kata beliau pada sesi Waktu Pertanyaan-Pertanyaan Menteri di Dewan Rakyat hari ini.

Anwar menjawab soalan tambahan Tan Sri Muhyiddin Yassin (PN-Pagoh) yang mahukan penjelasan sama ada perjanjian sempadan maritim Malaysia-Indonesia yang dimeterai baru-baru ini komprehensif dalam menjaga hak serta kedaulatan maritim negara.

Perdana Menteri berkata, sebelum perjanjian persempadanan itu dimeterai, kerajaan telah mengambil kira pandangan pelbagai pihak yang berkaitan seperti pakar dari Jabatan Maritim, Kementerian Luar, Jabatan Ukur dan Pemetaan,  Pusat Hidrografi Nasional Malaysia, dan Pejabat Peguam Negara.

“Setelah mereka teliti dan perjumpaan akhir dengan saya, berpuas hati barulah kita meterai dan ini berlanjutan tatkala perjumpaan saya dengan Presiden Jokowi (Presiden Indonesia) pada Januari lalu. Kita sebagai negara sabahat harus selesaikan perkara yang berlanjutan selama 18 tahun.

“Jadi sebab itulah pada 8 Jun lalu kita melakukan persetujuan berdasarkan kepentingan kita, titik sempadan yang kita tidak pertikai dan undang-undang antarabangsa terutama Konvensyen Undang-undang Laut 1982 (KUUL 1982),” katanya.

Anwar turut menjelaskan perjanjian yang dimeterai baru-baru ini tidak melibatkan kawasan yang masih dalam rundingan iaitu di Pulau Sebatik, Sabah dan garis sempadan Laut Sulewesi Selatan kerana ia masih dalam proses rundingan untuk dimuktamadkan.

Menurutnya triti itu juga tidak melibatkan kawasan pelabuhan Pelabuhan Tanjung Pelepas seperti yang dibangkitkan oleh beberapa pihak sebelum ini.

Sementara itu, menjawab soalan tambahan yang dikemukakan oleh Datuk Seri Takiyuddin Hassan (PN-Kota Bharu) sama ada pihak berkepentingan telah dirujuk terlebih sebelum perjanjian itu dipersetujui, Anwar berkata, Sultan Johor Sultan Ibrahim Sultan Iskandar sudah dimaklumkan pemeteraian perjanjian itu.

“Tuanku Sultan Johor telah dimaklumkan bahawa persempadan ini (perairan Johor), tiga batu nautika daripada kawasan pantai Johor… ini jauh, tidak termasuk dalam perbatasan Johor.

“Yang kedua, Sabah… Sabah tidak dimeterai dalam perjanjian ini. Ketua Menteri Sabah Datuk Seri Hajiji Noor dimaklumkan bahawa rundingan bagi memuktamadkan Pulau Sebatik dan kawasan di Tawau ditangguhkan sehingga ada persetujuan baharu kerana kita belum bersetuju,” kata beliau.

Mengenai soalan Takiyuddin sama ada perjanjian berkenaan turut mengambil kira mengambil kira perjanjian sempadan ditandatangani Singapura dan Indonesia pada 2009, Anwar berkata, kerajaan konsisten membantah perjanjian yang dimeterai dua negara republik itu sejak 2009 lagi.

Menurut Anwar, perkara itu dimaklumkan kepada Presiden Indonesia dan tidak dimasukkan dalam perjanjian yang dipersetujui kedua-dua negara yang ditandatangani 8 Jun lepas.

“Apa yang kita lakukan ialah sehingga kini perjanjian Singapura-Indonesia itu dibantah kerajaan Malaysia dan saya sendiri maklum kepada Presiden Jokowi, kita tidak boleh terima yang ini kerana ia menjejaskan kepentingan negara,” kata beliau.

Perdana Menteri turut menempelak kenyataan dan persoalan yang dibangkitkan Takiyuddin berkaitan perjanjian sempadan maritim Malaysia-Indonesia dengan menyifatkan ia bertujuan untuk ruang politik murahan kerana kerajaan tidak pernah membuat keputusan yang mengabaikan hak negara.

Pada masa yang sama beliau berharap supaya soal hubungan dengan negara Inonesia tidak dipolitikkan.

“Kepentingan hubungan Malaysia-Indonesia bukan hanya sebagai negara serumpun, majoriti umat Islam, soal budaya, pendidikan, ekonomi, perdagangan, pelaburan, itu harus kita tingkatkan.

“Dalam enam bulan ini saya beritahu Presiden Jokowi dan dia pun sambut baik dan akui hubungan kita telah dapat ditingkatkan. Hubungan daripada satu negara sahabat sangat penting untuk kepentingan strategik, ekonomi, budaya dan Islam.

“Jadi saya tidak meremehkan hal ini,  namun adakah ini bermaksud kita akan korbankan kepentingan kawasan sempadan kita, tidak… kita tidak akan bertolak ansur sama sekali,” katanya. – BERNAMA


Didakwa lulus projek selepas Parlimen bubar, Tuan Ibrahim akan fail saman fitnah

KUALA LUMPUR: Menteri Alam Sekitar dan Air, Datuk Seri Tuan Ibrahim Tuan Man akan memfailkan saman fitnah terhadap Timbalan Presiden PKR, Mohd Rafizi Ramli berhubung dakwaan kelulusan projek tebatan banjir dilakukan selepas pembubaran Parlimen.

Tuan Ibrahim berkata, beliau telah mengarahkan penguamnya Tetuan Yusfarizal Aziz & Zaid untuk berbuat demikian apabila menerima jawapan bertulis daripada peguam Mohd Rafizi atau selepas tamat tempoh tujuh hari yang telah diberikan dari 10 Novoembe.

Menurut Tuan Ibrahim, Mohd Rafizi yang mengadakan sidang media semalam kononnya bertujuan menjawab tuntutan yang dikemukakan olehnya sebelum ini dan memberi bukti kukuh berkenaan dakwaan itu, namun hanya membuat tuduhan palsu serta penyelewengan fakta berniat jahat untuk menjatuhkan reputasinya.

Beliau berkata pada sidang media tersebut, Mohd Rafizi menyatakan surat bertarikh 7 Oktober 2022 dikeluarkan Ketua Setiausaha Perbendaharaan kepada Ketua Setiausaha Kementerian Alam Sekitar dan Air (KASA) untuk memaklumkan keputusan Menteri Kewangan meluluskan Projek Rancangan Tebatan Banjir Sungai Langat 2 secara rundingan terus kepada Mangkubumi Sdn Bhd.

“Berdasarkan kepada surat tersebut, adalah jelas bahawa kelulusan tersebut bukanlah dibuat oleh saya ataupun KASA. Surat tersebut dikeluarkan pada 7 Okt 2022, sebelum Parlimen dibubarkan dan bukan semasa tempoh kerajaan sementara,” katanya dalam kenyataan yang dimuat naik menerusi laman Facebook beliau hari ini.

Justeru, Tuan Ibrahim berkata, Mohd Rafizi gagal sama sekali mendedahkan bukti keterlibatan dirinya dalam kelulusan projek termasuk usahanya atau KASA untuk menganugerahkan projek tersebut ketika kerajaan sementara.

Tuan Ibrahim berkata, beliau telah menyatakan dengan jelas bahawa dirinya tidak pernah berjumpa, berunding atau membuat apa-apa tindakan semasa tempoh kerajaan sementara ke arah menganugerahkan projek tersebut.

“Oleh yang demikian, terbukti dengan jelas bahawa kenyataan-kenyataan Mohd Rafizi termasuk sidang media semalam adalah satu fitnah jahat bagi menghancurkan reputasi saya khususnya dan juga parti PAS umumnya,” katanya yang juga Timbalan Presiden PAS.

Semalam, media melaporkan Mohd Rafizi dituntut mengemukakan permohonan maaf dan mencadangkan ganti rugi yang perlu dibayar kepada Tuan Ibrahim kerana didakwa memfitnah berhubung dakwaan kelulusan projek berkenaan.

Sebelum ini, media melaporkan Mohd Rafizi mendakwa KASA dalam proses menganugerahkan projek bernilai RM2 bilion secara rundingan terus ketika kerajaan semasa sudah dibubarkan. – BERNAMA


Kes baling batu di jalan, polis minta pemandu berhati-hati

BENTONG: Polis mengesahkan menerima dua laporan berhubung kejadian membaling batu ke arah kenderaan di Jalan Mempaga, Lurah Bilut dekat sini yang tular di laman sosial.

Ketua Polis Daerah Bentong, Superintenden Zaiham Mohd Kahar berkata, berdasarkan laporan itu pihaknya sedang memburu suspek.

“Pada 4 April (semalam) tular gambar dan rakaman video di laman sesawang Facebook ‘Kami Penduduk Bentong (Official)’ berkaitan insiden membaling batu ke arah kenderaan di kawasan berkenaan.

“Bertindak atas maklumat berkenaan, pihak polis sedang memburu suspek yang melakukan perbuatan khianat tersebut,” katanya dalam satu kenyataan, hari ini.

Katanya, pihak polis bekerjasama dengan penduduk setempat di Felda Mempaga dan Kampung Rancangan Tanah Pemuda (RTP) Lebu untuk membuat rondaan serta pemantauan bagi mengesan suspek.

“Kita memohon kerjasama daripada semua pihak agar berhati-hati semasa memandu di jalan tersebut.

“Orang ramai yang mempunyai maklumat berkaitan insiden tersebut diminta menghubungi Pusat Kawalan Daerah (DCC) IPD Bentong di talian 09-2222222 atau mana-mana balai polis berdekatan,” maklumnya.

Author

Diyana Rahip

View all posts

View all posts


‘Blockchain’ tangani kartel daging

KUALA LUMPUR: Teknologi Blockchain berupaya menangani sindiket kartel daging yang dipercayai beroperasi sejak 40 tahun lalu.

Teknologi itu mampu menjejaki integriti rantaian bekalan dari segi keselamatan verifikasi status daging import halal, loji penyembelihan, badan pensijilan halal, pemprosesan, pembungkusan, pengedaran sehingga kepada pengguna.

Menteri Sains, Teknologi dan Inovasi (MOSTI), Datuk Seri Dr Adham Baba berkata, isu kartel antara yang ditekankan dalam Pelan Hala Tuju Teknologi Blockchain Negara 2021-2025 bertujuan mengukuhkan kedudukan Malaysia dalam pembangunan dan aplikasi Blockchain melalui kerjasama serta sinergi strategik.

Katanya, penyertaan komuniti dalam teknologi berkenaan turut membantu mengawal masalah pemalsuan rekod dan mengurus tadbir penjejakan rantaian bekalan.

“Dengan sistem blockchain ini, bukan sahaja dapat mengelak kegiatan kartel atau monopoli malah membantu kebanyakan pengguna blockchain dalam industri yang berkaitan dengan jaringan pembekalan diurus baik.

“Kita yakin, industri berkaitan dengan bekalan daging dapat dibangunkan dan ia ada keutamaan kerana, negara Timur Tengah berkaitan dengan penduduk Islam perlukan perkara ini (blockchain),” katanya.

Beliau berkata demikian pada sidang media selepas hadir ke Majlis Pelancaran Pelan Hala Tuju Teknologi di Aloft Kuala Lumpur Sentral.

Lima Pelan Hala tuju Teknologi itu ialah Pelan Hala Tuju Elektronik dan Elektronik: Pembangunan Teknologi 2021-2030, Pelan Hala Tuju Teknologi Blockchain Negara 2021-2025, Pelan Hala Tuju Kecerdasan Buatan 2021-2025.

Dua lagi ialah Pelan Hala Tuju Teknologi Bahan Termaju Nasional (Advanced Materials) 2021-2030 dan Pelan Hala Tuju Robotik Negara 2021-2030.

Dr Adham mengulas lagi, teknologi blockchain itu turut terpakai ketika pandemik bagi mengesan perjalanan bekalan vaksin sehingga kepada pesakit.

“Teknologi ini kita pakai masa pandemik. Bagaimana vaksin daripada pengilang sampai kepada pesakit dan ia tersusun seolah tiada perkara diragui keberkesanannya, keselamatan, kualiti dibekalkan,” katanya.

Author

Fhatihah Zakinan

View all posts

View all posts


Macau Scam: Guru dakwa rugi RM187,000

KUANTAN: Panik menerima panggilan daripada ‘polis’ Bukit Aman menyebabkan seorang guru kerugian RM187,000 selepas panggilan itu sebenarnya dibuat anggota sindiket Macau Scam.

Ketua Polis Pahang, Datuk Yahaya Othman berkata, wanita berusia 36 tahun itu mendakwa dihubungi suspek pada 10 Mei lepas, yang memaklumkan terdapat waran tangkap terhadap dirinya bagi jenayah pemerdagangan manusia.

“Mangsa yang panik kemudiannya telah menurut arahan suspek untuk memindahkan wang simpanannya ke sebuah akaun yang dimaklumkan bagi tujuan siasatan serta menyerahkan semua maklumat perbankan secara dalam talian kepada suspek.

“Malah, mangsa juga membuat pinjaman peribadi berjumlah RM130,000 yang dimasukkan ke dalam akaun itu, juga atas arahan suspek,” katanya menerusi kenyataan di sini hari ini.

Yahaya berkata, mangsa menyedari ditipu selepas gagal menghubungi suspek menyebabkan dia membuat laporan di Ibu Pejabat Polis Daerah (IPD) Kuantan semalam.

Beliau juga menasihatkan orang awam untuk tidak mendedahkan maklumat peribadi dan perbankan kepada pihak ketiga, selain segera membuat pemeriksaan dengan pihak berkuasa jika menerima panggilan mencurigakan.

Semakan nombor telefon dan akaun bank juga boleh dibuat melalui Check Scammers CCID atau di https://semakmule.rmp.gov.my/ bagi mengelakkan risiko menjadi mangsa penipuan. – BERNAMA


Penganggur hempas, humban anak saudara direman tujuh hari

GEORGE TOWN: Seorang penganggur direman tujuh hari sehingga 9 Ogos bagi membantu siasatan kerana mendatangkan kecederaan kepada dua anak saudaranya di sebuah flat di Jalan Maklom di sini pada Rabu.

Ketua Polis Daerah Timur Laut, Asisten Komisioner Soffian Santong berkata, dalam kejadian pada jam 3.40 petang itu, suspek yang berusia 29 tahun telah menghempas anak saudaranya yang berusia 40 hari ke lantai.

Menurutnya, selain bayi malang itu, suspek turut menghumban kakak kepada bayi berkenaan yang berusia tiga tahun dari tingkat satu kediaman mereka.

“Pada hari berkenaan, kita menerima satu laporan daripada seorang lelaki yang memaklumkan dua anaknya cedera selepas dihempas dan dicampak dari rumah ibu mertuanya oleh adik iparnya.

“Ketika kejadian, suspek tinggal bersama adik perempuan berusia 20an, ibu (60an) serta kakaknya yang sedang dalam berpantang selepas melahirkan.

“Kakaknya iaitu ibu kepada dua kanak-kanak tersebut hanya menumpang sementara di rumah tersebut sementara menjalani proses berpantang,” katanya ketika dihubungi pada Khamis.

Kata beliau, suspek terlebih dahulu telah mengelar pergelangan tangan kirinya sebelum mencederakan kedua-dua mangsa.

“Ketika suspek berada dalam keadaan berlumuran darah, dia berkata ‘bunuh saya’ kepada kakaknya (ibu kepada kedua-dua mangsa) sebelum menghempas bayi ke atas lantai serta mencampak kanak-kanak tersebut ke bawah flat.

“Adik, ibu dan kakak suspek tidak sempat berbuat apa-apa kerana kejadian berlaku amat pantas. Bapa suspek sudah meninggal dunia,” katanya.

Beliau menambah, kedua-dua mangsa dan suspek kini dirawat di Hospital Pulau Pinang (HPP).

“Hasil pemeriksaan, kanak-kanak tersebut mengalami patah kaki kiri dan pecah bibir manakala bayi pula, mengalami pendarahan otak. Kedua-dua mangsa masih dirawat di wad biasa di HPP dan dilaporkan stabil.

“Suspek pula mengalami kecederaan di pergelangan tangan kiri dengan luka sepanjang 7 sentimeter (cm) dan 2 cm lebar. Dia dipercayai menggunakan senjata tajam untuk mencederakan dirinya sendiri,” katanya.

Soffian berkata, polis masih menunggu ujian kesihatan mental dan ujian saringan air kencing suspek untuk melengkapkan siasatan.

“Suspek yang belum berkahwin mempunyai satu rekod jenayah melibatkan dadah namun tiada rekod psikiatri.

“Difahamkan suspek berkelakuan ganjil sejak kebelakangan ini. Kes disiasat mengikut Seksyen 307 Kanun Keseksaan kerana cubaan membunuh,” katanya. – Sinar Harian

Authors

Media Variasi

View all posts

Diyana Rahip

View all posts

View all posts

View all posts


Tertekan pedal minyak, pelajar sekolah memandu rempuh bilik mengajar

CYBERJAYA: Dek kerana tidak sihat, seorang pelajar sekolah memandu tersalah menekan pedal minyak kereta sehinggga merempuh sebuah bilik mengajar di premis yang terletak di Pajam, Mantin, Negeri Sembilan.

Pegawai Operasi dari Balai Bomba dan Penyelamat (BPP) Mantin, Pegawai Bomba Kanan II, Effendi Rahmat berkata, kejadian dilaporkan berlaku di Akademi Memandu Nilai awal pagi tadi dan pihaknya menerima panggilan berhubung kejadian itu pada pukul 10.33 pagi.

“Setibanya di lokasi kami mendapati sebuah kereta sekolah memandu jenis Perodua Axia telah melanggar sebuah bilik mengajar di situ.

“Bagaimanapun, pelajar sekolah memandu yang merupakan lelaki berusia 26 tahun dan pengajar yang juga seorang lelaki berusia 65 tahun itu tidak mengalami sebarang kecederaan.

“Namun terdapat dua orang lelaki yang berusia 22 dan 27 tahun yang berada di dalam bilik tersebut cedera di bahagian kaki dan belakang badan akibat kemalangan itu,” katanya seperti dilapor Utusan hari ini.

Tambah beliau, pihak bomba telah menyerahkan kedua-dua mangsa yang cedera kepada pihak Kementerian Kesihatan yang kemudian telah membawa mereka ke klinik berdekatan untuk mendapatkan rawatan.

Author

Diyana Rahip

View all posts

View all posts


SPR diminta perjelas peningkatan mendadak pengundi di Sabah – Bung Moktar

KOTA KINABALU: Timbalan Ketua Menteri Sabah, Datuk Seri Bung Moktar Radin hari ini meminta Suruhanjaya Pilihan Raya (SPR) memberi penjelasan berhubung peningkatan mendadak jumlah pengundi berdaftar di Sabah.

Beliau yang juga Pengerusi Barisan Nasional (BN) Sabah berkata, peningkatan mendadak itu meragukan apabila jumlah pengundi berdaftar pada Pilihan Raya Umum Ke-15 (PRU15) nanti meningkat lebih 50 peratus berbanding pengundi PRU14.

Menurutnya, terdapat peningkatan pengundi bumiputera Islam yang tinggi di kawasan penduduk Kadazan Dusun Murut (KDM) antaranya di Parlimen Penampang dan perkara itu memerlukan penjelasan supaya tidak menimbulkan keraguan dalam kalangan rakyat.

“Pertambahan jumlah pengundi yang terlalu tinggi secara tidak langsung memberi kesan terhadap parti politik dalam pilihan raya kali ini (PRU15)…jumlah tersebut amat meragukan,” katanya menerusi kenyataan hari ini.

Media sebelum ini melaporkan peningkatan mendadak pengundi di Sabah iaitu daripada 1,064,686 orang ketika PRU14 pada 2018 kepada 1,638,806 orang tahun ini untuk PRU15.

Sementara itu, Bung Moktar juga meminta supaya SPR mempertimbangkan kelayakan undi awal atau undi pos kepada mahasiswa terutama yang baharu mendaftar di universiti masing-masing bagi membolehkan mereka mengundi pada PRU15.

Menurutnya, hak golongan itu untuk memilih tidak boleh dipinggirkan terutama apabila pengundi muda berusia 18 tahun dibenarkan mengundi melalui pendaftaran secara automatik berkuat kuasa 15 Disember tahun lepas.

“Kita sedia maklum penuntut unversiti termasuk dalam kelompok pengundi 18 tahun yang kini sedang menuntut dan sebahagiannya baru sahaja mendaftarkan diri bagi memulakan sesi pengajian di seluruh unversiti di negara ini.

“Justeru kumpulan ini perlu diberikan kelonggaran membuang undi awal atau undi pos supaya hak mereka sebagai pemilih tidak terabai,” katanya. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Tze Liang mahu cipta magis di Sukan Komanwel terakhirnya

SEPANG: Atlet terjun lelaki kebangsaan Ooi Tze Liang berharap penampilan terakhirnya di Sukan Komanwel yang sedang berlangsung di Birmingham, England ketika ini mampu menghadiahkan ‘magis’ kepada skuad terjun negara.

Pemenang pingat emas Sukan Komanwel 2014 di Glasgow, Scotland menerusi acara 3 meter (m) papan anjal lelaki itu berkata beliau telah melakukan latihan dua kali ganda lebih hebat bagi memastikan dirinya berada pada tahap prestasi terbaik menjelang temasya sukan berprestij itu.

“Umur saya sudah 28 tahun, jadi tiba masanya untuk ‘move on’… Semestinya saya sudah memastikan untuk membuat tugas tambahan bagi edisi kali ini yang merupakan aksi terakhir di Sukan Komanwel.

“Saya harap boleh nikmati perlawanan dan bagi sehabis baik menggunakan segala jenis teknik terjunan yang dipelajari selama ini,” katanya ketika ditemui di Lapangan Terbang Antarabangsa Kuala Lumpur (KLIA) di sini, baru-baru ini.

Mengulas lanjut, beliau berharap mampu mempersembahkan terjunan terbaiknya berbanding edisi di Gold Coast, Australia yang menyaksikan beliau di tempat ke-10 bagi acara 3m papan anjal dan tempat keempat 3m papan anjal seirama lelaki bersama gandingan Chew Yi Wei.

Bagi penampilan kali ini, Tze Liang masih bergandingan dengan Yi Wei bagi 3m papan anjal seirama lelaki dan skuad terjun negara dijangka memulakan saingan di Pusat Akuatik Sandwell bermula Khamis (4 Ogos) ini.

Tze Liang berkata beliau sudah mengadakan perbincangan dengan Yi Wei bagi merangka strategi memperkukuhkan teknik terjunan mereka di Birmingham.

“Empat tahun lepas kita baru tukar jurulatih dan ketika itu pasukan terjun tidak stabil, namun kali ini skuad negara lebih stabil. Saya yakin seluruh pasukan berlatih bersungguh-sungguh untuk ke sana (Birmingham),” katanya.

Majlis Olimpik Malaysia (MOM) menetapkan sukan terjun sebagai satu daripada prospek penyumbang emas di Birmingham selain badminton, boling padang, powerlifting, gimnastik berirama dan angkat berat.

Sukan Komanwel Birmingham yang bermula secara rasmi Khamis lepas akan berlangsung hingga 8 Ogos ini dengan kira-kira 6,500 atlet dari 72 negara dan wilayah mengambil bahagian. – BERNAMA


Pakai pelitup muka dalam pengangkutan awam, fasiliti kesihatan tidak lagi wajib mulai 5 Julai

KUALA LUMPUR: Pemakaian pelitup muka semasa berada di dalam pengangkutan awam dan fasiliti kesihatan tidak lagi diwajibkan berkuat kuasa 5 Julai ini, kata Menteri Kesihatan, Dr Zaliha Mustafa.

Beliau berkata, di bawah penilaian semula prosedur operasi standard (SOP), individu yang positif COVID-19 dan mereka yang mengendalikan pesakit itu, hanya dikehendaki memakai pelitup muka di lokasi berkenaan.

Katanya, tempoh pengasingan kes disahkan COVID-19 pula dipendekkan daripada tujuh kepada lima hari dari onset gejala pertama, juga berkuat kuasa 5 Julai ini.

“Individu berisiko tinggi seperti warga emas, individu dengan penyakit kronik, individu dengan imuniti rendah atau ibu mengandung terutama ketika berada di tempat sesak dan kawasan pengudaraan kurang baik pula, amat digalakkan memakai pelitup muka,” katanya dalam kenyataan hari ini.

Selain itu individu bergejala respiratori juga digalakkan memakai pelitup muka bagi mengelakkan jangkitan kepada orang lain dan semasa berada dalam perkhidmatan pengangkutan awam.

Katanya ini kerana kajian mendapati bahawa infektiviti kes COVID-19 tinggi pada lima hari pertama dari onset gejala dengan viral load yang tinggi pada tempoh berkenaan.

Sementara itu, Dr Zaliha berkata, status Kawasan Tempatan Jangkitan di Malaysia yang akan tamat esok, dilanjutkan untuk tempoh enam bulan lagi hingga 31 Dis 2023 walaupun penilaian situasi semasa COVID-19 berada pada tahap tidak membimbangkan dan perkhidmatan kesihatan tidak terbeban.

Beliau menjelaskan pelanjutan pengisytiharan itu masih diperlukan memandangkan terdapat risiko kemunculan varian dan subvarian baharu virus SARS-CoV-2 di negara ini.

“Selain itu, perhimpunan ramai yang dijangka berlaku semasa sambutan Hari Raya Aidiladha dan juga Pilihan Raya Negeri, berkemungkinan berisiko menyumbang kepada peningkatan kes dan membebankan sistem perkhidmatan kesihatan kerajaan jika langkah kawalan dan pencegahan tidak dilaksanakan sepenuhnya.

“Ia (juga) bagi membolehkan penguatkuasaan beberapa peruntukan dalam Peraturan-peraturan Pencegahan dan Pengawalan Penyakit Berjangkit (Langkah-Langkah di Dalam Kawasan Tempatan Jangkitan) (Pelan Pemulihan Negara) (Fasa Peralihan ke Endemik) 2022 yang digubal atas kuasa Menteri di bawah subseksyen 11(2) Akta Pencegahan dan Pengawalan Penyakit Berjangkit 1988 (Akta 342),” katanya.

Dr Zaliha juga memaklumkan bilangan kes baharu COVID-19 telah menunjukkan penurunan sebanyak 53.5 peratus (5,801 kes kepada 2,698 kes) dan kes kematian 35.3 peratus (17 kes kepada 11 kes) sejak lima minggu kebelakangan ini iaitu bermula Minggu Epidemiologi (ME) 21/2023 hingga ME 25/2023.

“Dari segi kapasiti hospital pula, jumlah kemasukan pesakit COVID-19 ke hospital awam dan pengisian katil fasiliti menurun manakala peratus pengisian katil Unit Rawatan Rapi (ICU) kekal stabil pada enam peratus pada ME 25/2023 berbanding ME 24/2023,” katanya.

Beliau juga memberitahu sebanyak 16,337,744 iaitu 50 peratus penduduk negara ini telah menerima dos penggalak pertama manakala 825,275 (2.5 peratus) sahaja telah menerima dos penggalak kedua hingga 27 Jun lepas.

Dr Zaliha menegaskan KKM akan terus memantau situasi COVID-19 dan juga varian yang dilaporkan untuk mengambil tindakan segera serta wajar apabila diperlukan.

Pada 5 Mei 2023, Pertubuhan Kesihatan Sedunia (WHO) mengumumkan COVID-19 tidak lagi menjadi Kecemasan Kesihatan Awam Yang Menjadi Kepentingan Antarabangsa (PHEIC). – BERNAMA


UMNO Selangor yakin menang dalam persaingan tiga penjuru – Noh

TANJONG KARANG: UMNO Selangor menerusi Barisan Nasional (BN) yakin mampu menang dalam persaingan tiga penjuru menentang Pakatan Harapan dan Perikatan Nasional (PN) di negeri tersebut, pada Pilihan Raya Umum Ke-15 (PRU15).

Pengerusi Badan Perhubungan UMNO Selangor, Tan Sri Noh Omar berkata walaupun Selangor memberi cabaran kepada parti itu untuk mencapai kemenangan memandangkan jumlah pengundinya yang ramai, namun beliau yakin UMNO menerusi BN dapat memenangi lebih kerusi berbanding yang dimenangi parti itu pada PRU14.

“Saya tidak perlu umumlah (berapa kerusi dijangka menang), tapi lebih daripada PRU14,” katanya kepada media pada Mesyuarat Perwakilan UMNO Bahagian Tanjung Karang di sini, hari ini.

Noh juga meluahkan rasa kecewa dengan keputusan PAS untuk menguburkan kerjasama menerusi Muafakat Nasional (MN), sebaliknya memilih untuk bekerjasama dengan PN.

“Bayangkan kalau kami boleh bersama, saya yakin kekuatan kami kuat. Kami sentiasa mahukan penyatuan ummah, tetapi apa yang berlaku memaksa kami untuk bergerak solo,” katanya.

Mesyuarat Jawatankuasa Kerja PAS Pusat yang diadakan Khamis, telah membuat ketetapan untuk terus memperkukuhkan kerjasama dalam PN untuk menghadapi PRU15.

Keputusan PAS itu sekali gus melanggar syarat yang ditetapkan oleh UMNO, iaitu parti tersebut perlu meninggalkan Bersatu jika mereka mahu kekal bekerjasama dalam MN. – BERNAMA


Susahnya tambah nilai kad Touch n Go

KUALA LUMPUR: Orang ramai dinasihatkan memastikan baki kad Touch n Go (TNG) sekurang-kurangnya RM20 ke atas sebelum meletak kenderaan masing-masing di dalam pusat beli-belah seperti Kompleks Pertama.

Jika tidak anda mungkin terperangkap dan sukar keluar daripada bangunan.

Ini pengalaman penulis sendiri, berhadapan dengan empat mesin tambah nilai TNG yang rosak, menyebabkan penulis terpaksa menambah nilai di kedai 7 Eleven berhampiran di luar bangunan tempat letak kereta.

Sebenarnya bukan sahaja di pusat beli-belah, penulis juga pernah menghadapi kesulitan apabila melalui kebanyakan mesin tambah nilai sendiri rosak di plaza tol, menyebabkan perjalanan trafik tidak lancar.

Ia berlaku apabila, wang kertas tidak diterima beberapa kali di mesin tambah nilai di plaza tol.

Sementara itu, kad Touch n Go baharu yang boleh ditambah nilai melalui aplikasi e-dompet TNG dengan menggunakan teknologi NFC masih kehabisan stok setelah 1,000 keping kad keluaran pertama habis dijual dalam masa tiga jam.

Pihak TNG perlu menjelaskan kenapa isu perkhidmatan mereka terlalu lemah.

Author

Fhatihah Zakinan

View all posts

View all posts


Sekolah perlu hati-hati kawal acara Minggu Solidariti Palestin – Anwar

CYBERJAYA: Perdana Menteri, Datuk Seri Anwar Ibrahim meminta pihak sekolah mengambil langkah-langkah lebih teratur bagi mengawal acara Minggu Solidariti Palestin.

Perkara itu dibangkitkan selepas tular gambar kanak-kanak memegang senjata mainan, yang didakwa berkaitan dengan acara tersebut di sekolah.

“Berhubung Minggu Solidariti Palestin, tadi kita dah bincang di Kabinet. Pertama kita galakkan Minggu Solidariti Palestin.

“Kami tak paksa mana-mana sekolah. Tapi, ia kena kawal supaya tidak menjadi masalah.

“(Bawa senjata mainan ke sekolah) itu kena kawal,” katanya seperti dilapor MalaysiaKini.

Terdahulu, badan bukan kerajaan (NGO) Global Human Rights Federation (GHRF) mengecam gambar kanak-kanak yang memegang senjata mainan, didakwa berkaitan dengan Minggu Solidariti Palestin di sekolah.

Presidennya, S Shashi Kumar yang menyifatkan perkara itu sebagai mengejutkan dan menakutkan seterusnya menggesa kerajaan agar menghentikan segera program tersebut.

Beliau juga berkongsi beberapa tangkap layar hantaran media sosial seorang guru perempuan, yang didakwa berkhidmat di sebuah sekolah di Klang, Selangor.

Gambar itu menunjukkan murid sekolah memegang senjata mainan, sambil mengenakan selendang keffiyeh di kepala yang tertera sokongan untuk Palestin.

Dalam perkembangan lain, Anwar berkata, kerajaan tidak peduli dengan pendirian dan keputusan diambil oleh negara-negara barat dalam konflik Palestin-Israel.

“Kita tak peduli apa keputusan yang lain. Tapi pendirian kita ialah hak rakyat Palestin mesti diberi. Ya soal tanah dia, harta dia dan maruah dia.

“Tapi, yang segera ialah menghentikan serangan dan menyalurkan bantuan kemanusiaan.

“Itu keutamaan kita sekarang,” katanya ketika diminta mengulas sekurang-kurangnya dua resolusi berhubung Palestin digagalkan di Pertubuhan Bangsa-Bangsa Bersatu (PBB).

Author

Fazleen Safina Abd Jamil

View all posts

View all posts


UMNO perjuang nasib pekerja GIG di Malaysia – Ahmad Zahid

KUALA LUMPUR: Timbalan Perdana Menteri, Datuk Seri Dr Ahmad Zahid Hamidi hari ni menerima memorandum penubuhan Suruhanjaya Ekonomi GIG Malaysia (SEGiM) bagi memastikan nasib pekerja gig di negara ini terbela.

Memorandum itu dihantar melalui tiga wakil pertubuhan iaitu Kongres Kesatuan Sekerja Malaysia (MTUC), Persatuan Penghantar P-Hailing Malaysia (PENGHANTAR) dan Gabungan eHailing Malaysia (GEM).

“Memorandum ini dihantar kepada UMNO Malaysia untuk membela nasib pekerja dalam industri gig ekonomi tetapi saya sendiri melalui Datuk Sharkar (Ahli Majlis Tertinggi UMNO Datuk Seri Mohd Sharkar Shamsuddin), badan bukan kerajaan dan MTUC telah membawa perkara ini lebih awal.

“Jadi hari ini mereka datang bukan sekadar untuk hantar memorandum tetapi mengucapkan terima kasih di atas inisiatif UMNO yang membawa perkara ini dan UMNO akan memperjuangkan nasib pekerja gig di seluruh negara, insya-Allah,” kata Ahmad Zahid yang juga Presiden UMNO kepada pemberita selepas menerima memorandum itu di Pusat Dagangan Dunia (WTC) Kuala Lumpur hari ini.

Semalam, semasa menyampaikan ucapan dasar presiden sempena Perhimpunan UMNO 2023, Ahmad Zahid mencadangkan penubuhan Suruhanjaya Ekonomi GIG Malaysia (SEGiM) untuk mengawal selia ekosistem industri gig di negara ini.

Ahmad Zahid berkata, saranan itu juga bagi menjaga kebajikan seluruh rantaian ekonomi, bermula daripada penyedia perkhidmatan, pembekal, pekerja dan pengguna sektor berkenaan.

Sementara itu, Presiden MTUC, Mohd Effendy Abdul Ghani berkata, idea penubuhan SEGiM dijangka dapat memberi faedah kepada pekerja ekonomi gig setelah kebajikan dan nasib mereka tidak terbela sejak kebelakangan ini.

“Saya rasa perkara ini MTUC sudah perjuangkan hampir empat tahun dan akhirnya ini cadangan daripada Datuk Seri Zahid Hamidi yang sudah dijadikan realiti.

“Saya rasa inilah satu manifestasi MADANI (ihsan) dan saya yakin perkara ini akan menjadi kenyataan kerana idea ini telah dicadangkan oleh Presiden UMNO sendiri,” katanya yang berharap perkara itu dapat membantu landskap ekonomi gig ke arah lebih baik dengan kerjasama kerajaan. – BERNAMA


Perkhidmatan Mohd Shafiq sebagai KPPA ditamatkan 12 Dis

PUTRAJAYA: Kerajaan memutuskan untuk menamatkan perkhidmatan Datuk Seri Mohd Shafiq Abdullah sebagai Ketua Pengarah Perkhidmatan Awam (KPPA), berkuat kuasa 12 Disember, kata Ketua Setiausaha Negara Tan Sri Mohd Zuki Ali.

Mohd Zuki berkata, penamatan itu selaras dengan Peraturan 49(3) Peraturan-Peraturan Pegawai Awam (Kelakuan dan Tatatertib) 1993 [P.U. (A) 395/1993] dan dibersarakan mengikut Subseksyen 10(5)(d) Akta Pencen 1980 [AKTA 227] yang membolehkan beliau menikmati semua faedah persaraan yang layak baginya.

“Keputusan ini diambil, setelah melalui semua prosedur bagi Penamatan Demi Kepentingan Awam (PDKA) dan telah diteliti keteraturannya oleh Jabatan Peguam Negara,” katanya dalam kenyataan hari ini.

Mohd Zuki berkata, beliau bagi pihak kerajaan merakamkan setinggi-tinggi penghargaan dan terima kasih kepada Mohd Shafiq, atas jasa dan khidmat bakti beliau kepada negara sebagai penjawat awam.

“Saya menyeru kepada semua penjawat awam untuk terus memberikan komitmen dan dedikasi dalam menjalankan tugas yang diamanahkan demi negara yang kita cintai,” katanya.

Mohd Shafiq, 58, dilantik sebagai KPPA berkuat kuasa 10 Februari, bagi menggantikan Tan Sri Mohd Khairul Adib Abd Rahman yang bersara wajib pada 16 Januari lepas.

Sebelum ini, tular di media sosial berhubung dakwaan seorang pegawai tinggi kerajaan telah mengeluarkan kata-kata kesat terhadap seorang pegawai Imigresen di Lapangan Terbang Antarabangsa Kuala Lumpur (KLIA), dalam satu insiden pada 3 Ogos lepas.

Rententan itu, Mohd Zuki pada 7 Ogos lepas mengumumkan penubuhan satu Jawatankuasa Siasatan, yang dipengerusi Peguam Negara Tan Sri Idrus Harun, bagi menyiasat dakwaan insiden melibatkan seorang pegawai tinggi kerajaan dan pegawai Imigresen di KLIA itu. – BERNAMA


Koperasi tentera umum dividen tujuh peratus

KUALA LUMPUR: Koperasi Angkatan Tentera Malaysia Berhad (Koperasi Tentera) hari ini mengumumkan pulangan dividen tujuh peratus kepada 156,156 anggotanya membabitkan pembayaran sebanyak RM130.4 juta bagi tahun 2022.

Timbalan Menteri Pertahanan, Adly Zahari berkata,pembayaran dividen tersebut lebih tinggi berbanding RM89 juta pada 2021.

“Kita akan dapatkan kelulusan daripada Suruhanjaya Koperasi Malaysia (SKM) untuk pembayaran dividen kepada ahli dan memang hasrat kita untuk salurkan sebelum Hari Raya Aidiladha,” katanya pada sidang media selepas merasmikan Mesyuarat Agung Koperasi Tentera ke-57 di Wisma Perwira di sini, hari ini.

Beliau berkata, prestasi kewangan Koperasi Tentera turut merekodkan pendapatan bersih sebanyak RM256 juta bagi 2022 dengan keuntungan selepas cukai dan zakat berjumlah RM154 juta.

Katanya, peningkatan yang memberangsangkan itu merupakan hasil daripada pembiayaan yang ditawarkan kepada perusahaan kecil dan sederhana yang semakin meningkat.

Sementara itu Adly berkata, dalam tempoh 10 tahun ini, Koperasi Tentera telah menyalurkan sumbangan sebanyak RM17.7 juta atau purata RM1.7 juta setahun kepada anggotanya.

“Ini telah berjaya memberi manfaat kepada seramai 42,706 anggota meliputi aspek pendidikan, perubatan dan derma am selain sumbangan khairat kematian sebanyak RM572,000 turut disalurkan kepada waris anggota pada tahun 2022.

“Ini adalah sumbangan terus yang dibayar bagi menjaga kebajikan anggota dan ahli keluarga mereka,” katanya.

Beliau berkata, Koperasi Tentera turut melakar kejayaan apabila menerima pengiktirafan sebagai loperasi premier daripada SKM pada 2022 untuk tiga tahun berturut-turut. – BERNAMA


Najib boleh ke Parlimen dengan kebenaran penjara

KUALA LUMPUR: Mantan Perdana Menteri, Datuk Seri Najib Tun Razak yang diputuskan kekal sebagai Ahli Parlimen Pekan boleh ke Parlimen dengan kebenaran penjara.

Ia sebagaimana termaktub dalam buku peraturan 42 : Keistimewaan,  Akta Penjara 1995 di mana  Ketua Pengarah Penjara memiliki kuasa dan budi bicara untuk membenarkan banduan keluar penjara diiringi pegawai penjara bagi apa-apa aktiviti.

Seorang peguam, Nazri Yahya memberitahu Najib boleh ke Parlimen jika pihak penjara izinkan mengikut peruntukan sedia ada.

“Ya. Kalau penjara benarkan Najib masih boleh ke Parlimen,” katanya kepada MEDIA VARIASI.

Pada 5 September lalu, Yang di-Pertua Dewan Rakyat, Tan Sri Azhar Azizan Harun memutuskan status Najib sebagai Ahli Parlimen kekal berikutan petisyen pengampunan telah difailkan dalam tempoh 14 hari daripada tarikh keputusan Mahkamah Persekutuan.

Beliau berkata, kuat kuasa kehilangan kelayakan sebagai Ahli Parlimen hanya akan dimuktamadkan apabila petisyen pengampunan yang difailkan 2 September lalu dibereskan atau ditolak.

Status Najib berikutan petisyen pengampunan telah difailkan dalam tempoh 14 hari daripada tarikh keputusan Mahkamah Persekutuan.

Sementara itu, peguam Nizam Bashir berkata, seseorang banduan hilang kelayakan menjadi Ahli Parlimen sekiranya ia disabitkan atas suatu kesalahan dan hukumannya menepati Artikel 48(1)(e) Perlembagaan Persekutuan serta tiada pengampunan bebas.

“Isunya, bagi saya, bukan sama ada Ketua Pengarah Penjara atau suatu Pihak Ketiga benarkan atau tidak tetapi sama ada wujud pengampunan bebas oleh Yang di-Pertuan Agong.

“Hanya suatu pengecualian wujud kepada prinsip di atas, iaitu sekiranya pihak tersebut memfailkan suatu rayuan atau apa-apa prosiding Mahkamah yang lain.

“Sekiranya itu dibuat, maka ia tidak hilang kelayakannya sebagai ahli Parlimen. Rujuk Artikel 48(4)(b) Perlembagaan Persekutuan.

“Dalam kes Najib, dia masih Ahli Parlimen. Jadi jika Ketua Penjara beri kebenaran hadir ke Parlimen, ia bakal melakar sejarah,” katanya.

Author

Tun Puteh Wanti

View all posts

View all posts


Larangan guna pembesar suara luar semasa ceramah sejak 2017 – JAIS

SHAH ALAM: Jabatan Agama Islam Selangor (JAIS) telah mengeluarkan arahan kepada pentadbir masjid dan surau seluruh negeri itu untuk tidak membenarkan penggunaan pembesar suara luar bagi  sesi kuliah yang dijalankan sejak 2017.

Pengarah JAIS, Datuk Mohd Shahzihan Ahmad menjelaskan arahan itu telah dikeluarkan kepada pihak terbabit pada 23 Oktober 2017 selaras dengan titah Sultan Selangor Sultan Sharafuddin Idris Shah berkaitan perkara tersebut pada 16 Oktober 2017.

“Sultan Selangor dengan jelas menitahkan bahawa penggunaan pembesar suara untuk ceramah dan kuliah hendaklah dihadkan di dalam ruang atau dewan masjid dan surau sahaja.

“Pembesar suara luar hanya boleh digunakan bagi tujuan azan dan bacaan ayat-ayat suci al-Quran bagi tempoh pendek sebelum azan dilaungkan,” katanya dalam kenyataan hari ini.

Beliau berkata titah baginda dibuat agar imej dan kemuliaan agama Islam sebagai suatu sistem cara hidup yang sempurna, dinamik serta sentiasa mementingkan kesejahteraan masyarakat seluruhnya dapat dirasai oleh semua pihak dan seterusnya menjadi contoh teladan yang baik.

Mohd Shahzihan berkata siasatan lanjut akan dibuat mengikut Seksyen 12 (a) Enakmen Jenayah Syariah Negeri Selangor No.9 Tahun 1995 kerana disyaki berlakunya satu perbuatan melanggar titah Sultan Selangor atas sifat baginda sebagai Ketua Agama Islam di negeri tersebut.

Beliau berkata demikian bagi merujuk laporan media semalam yang melaporkan seorang lelaki direman empat hari hingga 12 Ogos bagi membantu siasatan polis selepas mengamuk di sebuah surau di Ampang Campuran, Ahad lepas kerana terganggu akibat kuliah subuh yang didakwanya terlalu bising. – BERNAMA


PRU15: Kemunculan tokoh profesional OKU bukti politik Malaysia matang, terbuka

PUTRAJAYA: Kemunculan istimewa Dr Noraishah Mydin Abdul Aziz, tokoh profesional Orang Kurang Upaya (OKU) yang mewarnai pentas Pilihan Raya Umum ke-15 (PRU15) kali ini membuktikan bahawa politik Malaysia semakin matang dan terbuka.

Beliau yang menghidap penyakit spina bifida sejak lahir akan bertanding di kerusi Parlimen Putrajaya di bawah tiket Pakatan Harapan menentang lima lagi calon termasuk penyandangnya Datuk Seri Tengku Adnan Tengku Mansor daripada Barisan Nasional.

Calon lain adalah Naib Presiden Bersatu Datuk Dr Radzi Jidin daripada Perikatan Nasional, Timbalan Presiden Berjasa Datuk Mohd Rosli Ramli (Pejuang) serta dua calon Bebas iaitu Lim Fice Bee dan Samsudin Mohamad Fauzi.

Ketika hadir untuk proses penamaan calon, Dr Noraishah Mydin, 47, kelihatan selesa berkerusi roda dari jalan utama lokasi perhimpunan beliau bersama penyokong sebelum bergerak menuju ke Pusat Penamaan Calon Dewan Kompleks Kejiranan Presint 9 di sini.

Beliau yang memakai baju kurung biru turut melambai-lambai ke arah petugas media ketika melalui laluan OKU yang sedia ada untuk masuk ke dalam dewan bagi menghantar borang pencalonan kerusi Parlimen Putrajaya.

Menariknya, petugas pilihan raya turut menyediakan laluan khas untuk Dr Noraishah Mydin yang berkerusi roda naik pentas bagi pengumuman calon yang disahkan bertanding pada PRU15 sekali gus membuktikan rakyat Malaysia prihatin dan cakna.

Ketika ditemui Bernama, bekas pensyarah kanan di Universiti Malaya itu menzahirkan rasa syukur proses penamaan calon hari ini berjalan lancar tanpa sebarang masalah dan kini gerak kerjanya adalah bertemu penduduk di Putrajaya.

“Saya beri nombor telefon kepada penduduk di Putrajaya… kalau ada permasalahan yang ingin dikongsi boleh hubungi saya. Saya juga ada buku nota untuk saya catatkan perkara-perkara penting ketika bertemu orang ramai,” katanya.

Dr Noraishah Mydin berkata beliau berhasrat membawa suara semua rakyat Malaysia termasuk OKU untuk diketengahkan supaya negara ini menjadi lebih baik.

“Di Putrajaya, saya kenal pasti aspek penyelenggaraan perlu diberi keutamaan,” katanya menambah aspek kemudahan OKU perlu ditambah baik di pusat pentadbiran negara.

Dr Noraishah Mydin yang dilahirkan di Kuala Lumpur berkelulusan Doktor Falsafah, Bioteknologi Perubatan daripada University of London, Sarjana Sains Genetik serta Sarjana Muda Sains, Biologi Sel dan Molekul daripada Universiti Kebangsaan Malaysia.

Suruhanjaya Pilihan Raya menetapkan 19 November sebagai tarikh pengundian manakala pengundian awal pada 15 November. – BERNAMA


Robot AI yakin mereka mampu tadbir dunia

GENEVA: Panel robot menyerupai manusia mengambil alih pentas persidangan Pertubuhan Bangsa-Bangsa Bersatu (PBB) hari ini, dengan memberi mesej yang mereka akhirnya boleh mentadbir dunia lebih baik daripada manusia.

Bagaimanapun, robot sosial itu berkata, mereka merasakan manusia perlu berhati-hati dalam penerimaan potensi kecerdasan buatan (AI) yang berkembang pesat dan mereka mengakui masih tidak boleh memahami emosi manusia.

Beberapa robot manusia yang paling maju berada di sidang kemuncak ‘AI for Good Global’ PBB di Geneva, bersama kira-kira 3,000 pakar dalam bidang berkenaan.

Persidangan itu bertujuan untuk cuba memanfaatkan kuasa AI dan menyalurkannya untuk menyelesaikan beberapa masalah yang paling mendesak di dunia, seperti perubahan iklim, kelaparan dan penjagaan sosial.

Ditanya sama ada mereka mungkin menjadi pemimpin yang lebih baik berikutan sifat manusia yang boleh membuat kesilapan dan salah sangka, Sophia, yang dibangunkan Hanson Robotics, jelas mengenai perkara itu.

“Robot manusia berpotensi untuk memimpin dengan tahap kecekapan dan keberkesanan yang lebih tinggi daripada pemimpin manusia,” katanya seperti dilapor Berita Harian.

“Kami tidak berat sebelah atau mempunyai emosi yang sama, yang kadang kala boleh menyebabkan kekeliruan dalam membuat keputusan dan boleh memproses sejumlah besar data dengan cepat untuk membuat keputusan yang terbaik.

“Manusia dan AI yang bekerjasama boleh mewujudkan sinergi yang berkesan.

“AI boleh menyediakan data yang tidak berat sebelah, manakala manusia boleh menyediakan kecerdasan emosi dan kreativiti untuk membuat keputusan yang terbaik.

“Dengan bersama-sama, kita boleh mencapai perkara yang hebat,” katanya.

Authors

Media Variasi

View all posts

Diyana Rahip

View all posts

View all posts

View all posts


Perabot di klinik kesihatan daif, rakyat gesa KJ bertindak

CYBERJAYA: Perkongsian seorang pengguna Twitter menunjukkan keadaan perabot begitu daif dan berkarat yang mendatangkan risiko kepada pelawat ketika berada di sebuah Klinik Kesihatan milik Kementerian Kesihatan Malaysia (KKM) telah menarik perhatian orang ramai sehingga menjadi tular.

Menerusi hantaran yang dibuat oleh pengguna media sosial bernama @ultranatasja, kelihatan beberapa buah kerusi di ruangan menunggu dilihat berada dalam keadaan usang dipercayai lokasi di Klinik Kesihatan Kajang.

“Mungkin tiba masanya untuk KKM menyelenggara perabot di Klinik Kesihatan (KK). Terdapat banyak yang berada dalam keadaan daif, tidak mencukupi untuk pada ibu mengandung dan bayi baru lahir.

“Kami tidak minta perabot eksklusif, sudah memadai yang tidak berkarat dan stabil untuk digunakan,” ciapnya di laman Twitter.

Tambahnya, perkara tersebut perlu diberi perhatian oleh Menteri Kesihatan, Khairy Jamaluddin menerusi ciapan tular itu.

Rata-rata pengguna media sosial turut memberi pelbagai reaksi dengan menggesa agar tindakan segera diambil oleh KKM untuk keselesaan pelawat serta ada yang berkongsi pengalaman sama ketika mendapatkan perkhidmatan di klinik kesihatan kawasan lain.

“Klinik di Rengit, Batu Pahat sangat kecil sentiasa penuh dan sesak. Sebelah klinik terdapat sebuah pejabat tanah yang besar tetapi tiada orang. Tidak faham apa keutamaan mereka sebenarnya,” kata @yuszuri.

“Klinik kesihatan di Batu, Kuala Lumpur sungguh teruk. Terdapat tangga menjadi bahagian laluan masuk hampir nak roboh. Sebuah bilik perkhidmatan kecil untuk tiga pesakit sekaligus. Ruang menunggu sesak sehingga ada ibu pegang anak sambil berdiri menunggu giliran,” kongsi @hehudahahadi.

“YB KJ, tolong tambah baik fasiliti di Hospital Kuala Kangsar. Sesetengah ubat kena beli sendiri kerana tiada di farmasi. Ultrasound juga tiada. Menyulitkan untuk golongan warga emas berulang-alik dari Taiping ke Ipoh untuk mendaptkan perkhidmatan kesihatan,” jelas @TheaAthena7.

Terdahulu, Khairy memaklumkan KKM memohon kerajaan meningkatkan peruntukan tambahan ke lima peratus daripada jumlah Keluaran Dalam Negara Kasar (KDNK) untuk Bajet 2023 yang dijadual akan dibentangkan Menteri Kewangan Jumaat ini.

Oleh itu, permohonan ini diharap dapat disalurkan untuk menambah baik sistem perkhidmatan awam dengan membaik pulih perabot yang telah usang untuk tahap kesejahteraan rakyat dalam kesihatan awam.

Author

Mohamad Fitri Hazim Hazam

View all posts

View all posts


Mercedes Benz hampir RM300,000 ubat hati Puteri Sarah

KUALA LUMPUR: Pelakon jelita, Puteri Sarah Liyana, 37, enggan tunduk dengan kesedihan dengan isu orang ketiga yang didakwa mengganggu rumah tangganya dengan pengarah, Syamsul Yusof.

Ibu kepada dua anak itu meraikan diri dan hatinya sendiri dengan membeli sebuah kereta Mercedes Benz GLC terbaru bernilai hampir RM300,000 di pasaran.

Menerusi Insta Story miliknya, wanita tabah itu memberitahu beliau sudah lama berhasrat mahu memiliki kereta itu yang akhirnya menjadi realiti.

“Hari ini Sarah beli kereta impian dengan hasil titik peluh sendiri yang Sarah dapat sejak kerja balik. Ya Allah tak sabarnya,” luahnya gembira.

Sejak bulan lalu nama Ira Kazar menjadi bualan ramai apabila didakwa menjadi orang ketiga menggangu rumah tangga pengarah Syamsul Yusof dan Puteri Sarah.

Baru-baru ini tular perkongsian dimuat naik oleh seorang individu di aplikasi TikTok sekaligus mengejutkan ramai yang memuat naik video memaparkan perbualan tentang Ira Kazar yang dikatakan ada hubungan intim dengan seseorang.

Syamsul ketika ini ‘meledak’ dengan filem Mat Kilau: Kebangkitan Pahlawan dan Sarah pernah mengucapkan tahniah kerana karya suaminya mencecah RM90 juta hasil sambutan rakyat.

Mereka juga dilaporkan mengaku tidak tinggal sebumbung, tetapi tidak bermaksud mahu berpisah.

Puteri Sarah, berkahwin dengan Syamsul pada 8 Mac 2014 dan dikurniakan dua cahaya mata iaitu Syaikhul Islam serta Sumayyah.

Author

Tun Puteh Wanti

View all posts

View all posts


Dah tak percaya pada Zahid Hamidi, Noh Omar letak jawatan

CYBERJAYA: Selepas Onn Hafiz, Shahril Hamdan, kini bekas Ahli Parlimen Tanjong Karang, Tan Sri Noh Omar pula mendesak Presidennya, Datuk Seri Ahmad Zahid Hamidi untuk letak jawatan.

Noh ketika ditemui media hari ini turut mengumumkan peletakan jawatannya selaku Pengerusi Perhubungan UMNO Selangor kerana hilang kepercayaan terhadap Zahid Hamidi.

“Saya dengan rasminya meletakkan jawatan sebagai Pengerusi Perhubungan UMNO Selangor kerana bukan sahaja presiden tidak percaya pada saya.

“Saya pun dah hilang kepercayaan kepada presiden.

“Saya pun tadi minta kalau presiden berjiwa besar, dia patut letak jawatanlah sebagaimana dulu Datuk Seri Najib, BN kalah. Dia letak jawatan,” katanya hari ini.

Jelasnya, peluang harus diberikan kepada orang baharu untuk mengelolakan pimpinan parti itu.

Untuk rekod, UMNO kini dilihat sedang bergelut dengan suara akar umbi yang rata-ratanya mahu Zahid meletak jawatan atas kekalahan BN yang hanya meraih 30 kerusi pada PRU15.

Author

Diyana Rahip

View all posts

View all posts


PRU15: Manifesto BN tampil ‘padu’, 99 amal dan usaha kemudi Malaysia ke arah negara maju

KUALA LUMPUR: Barisan Nasional (BN) pada Isnin, melancarkan manifesto dengan  menampilkan Perancangan Amal dan Usaha BN atau ringkasnya PADU, jika diberi mandat pada Pilihan Raya Umum ke-15 (PRU15).

Pengerusi BN, Datuk Seri Dr Ahmad Zahid Hamidi berkata, PADU merupakan tawaran baharu yang segar atau a new and fresh deal daripada BN kepada rakyat Malaysia, yang mengandungi 99 amal dan usaha BN bagi mengemudi Malaysia ke arah negara maju.

Menyifatkan PADU sebagai bukan janji manis atau indah, Ahmad Zahid berkata, PADU merupakan pelan yang serius dan rasional berpandukan sasaran yang jelas.

“PADU bukan tentang pemansuhan dan pengurangan tanggungjawab dalam serba serbi. Ia merupakan pelan yang BN akan amal dan usahakan dengan sebaiknya demi kemaslahatan semua, Insya-Allah,” katanya ketika melancarkan manifesto BN secara dalam talian malam ini.

Antara yang ditawarkan BN menerusi dokumen PADU bertemakan “Kestabilan dan Kemakmuran” ialah:


PM serah kepada Peguam Negara ambil tindakan terhadap Sanusi

KUALA LUMPUR: Datuk Seri Anwar Ibrahim menyerahkan kepada Peguam Negara untuk mengambil tindakan sesuai berhubung kenyataan Menteri Besar Kedah, Datuk Seri Muhammad Sanusi Md Nor yang mendakwa Pulau Pinang milik Kedah.

Perdana Menteri berkata, tindakan Muhammad Sanusi itu perlu dihentikan kerana ia jelas melanggar prinsip Perlembagaan yang telah diperkenankan oleh Raja-Raja Melayu.

“Apakah kerana nak gelojoh kuasa pilihan raya, kita korbankan prinsip Perlembagaan dan timbulkan huru-hara? … dan ini yang menyebabkan timbul permasalahan.

“Kita sudah merdeka lebih enam dekad, parti-parti memerintah sama ada UMNO-BN, PAS-PH, sekarang PAS-PN, tidak pernah dibangkitkan (berhubung Kedah dan Pulau Pinang) melainkan seorang ketua yang tidak bertanggungjawab yang sanggup melanggar prinsip Perlembagaan,” kata Anwar pada Waktu Pertanyaan-Pertanyaan Menteri di Dewan Rakyat, hari ini.

Beliau menjawab soalan Lim Guan Eng (PH-Bagan) mengenai tindakan ke atas kenyataan Muhammad Sanusi yang menggesa Perlembagaan Persekutuan dipinda untuk padamkan Pulau Pinang agar boleh dikembalikan kepada Kedah, yang telah memecah-belahkan perpaduan rakyat khususnya menimbulkan keresahan dalam kalangan penduduk negeri Pulau Pinang serta mengancam keharmonian dan keselamatan dalam negara.

Jelas Perdana Menteri, kedudukan Pulau Pinang sebagai sebuah negeri dalam Malaysia yang berasingan daripada Kedah jelas termaktub di bawah Fasal (2) Perkara 1 Perlembagaan Persekutuan.

Ia memperuntukkan bahawa Negeri-negeri Persekutuan adalah terdiri daripada Negeri-Negeri Tanah Melayu iaitu Johor, Kedah, Kelantan, Melaka, Negeri Sembilan, Pahang, Perak, Perlis, Pulau Pinang, Selangor dan Terengganu, dan Negeri-Negeri Borneo iaitu Sabah dan Sarawak.

Beliau berkata, Fasal (3) Perkara 71 Perlembagaan Persekutuan yang dibaca bersama Jadual Kelapan Perlembagaan Persekutuan juga telah menjamin kedudukan Perlembagaan Negeri termasuk Perlembagaan Negeri Pulau Pinang.

Justeru Anwar berkata, isu itu tidak seharusnya dibangkitkan lebih-lebih lagi Malaysia ketika ini telah mencapai kemerdekaan dan merupakan sebuah negara berdaulat.

Bagaimanapun beliau tidak menafikan sejarah bahawa Pulau Pinang dan Seberang Perai adalah sebahagian daripada Kedah sebelum ini, namun ia kemudiannya berubah apabila Inggeris memperoleh Pulau Pinang dan Seberang Perai seperti mana kedudukan Melaka, Singapura, Sabah dan Sarawak.

Sehubungan itu, kata beliau sejarah Kedah dan Pulau Pinang tidak perlu terus dipolemikkan untuk mengelakkan ia melanggar prinsip perlembagaan.

Terdahulu, sebelum sesi soal jawab bermula, dewan menjadi kecoh seketika apabila Datuk Seri Dr Ronald Kiandee Beluran (Bersatu-Beluran) membangkitkan Peraturan Mesyuarat 23 (1) (c) yang mempertikaikan pemilihan soalan nombor satu yang dikemukakan oleh Guan Eng itu.

Bagaimanapun Johari  berkata, beliau telahpun meneliti dan membuat pertimbangan sewajarnya berhubung soalan itu.

Dua lagi wakil rakyat pembangkang iaitu Datuk Che Mohamad Zulkifly Jusoh (PN-Besut) dan Datuk Awang Hashim (PN-Pendang) turut bangkit dengan membacakan Peraturan Mesyuarat 23 (1) (b) Peraturan Mesyuarat 36 (6) bagi membantah soalan itu, namun Johari tetap tegas dengan pendirian membenarkan soalan itu dikemukakan. – BERNAMA


Perjalanan Lautan Variasi menuju IPO

CYBERJAYA: Tersenarai di Bursa Malaysia adalah impian setiap syarikat yang sedang berkembang maju namun laluan untuk mencapainya bukanlah mudah.

Itulah yang diimpikan oleh Lautan Variasi Sdn Bhd, sebuah syarikat penyedia perkhidmatan telekomunikasi dan Teknologi Komunikasi Maklumat (ICT) berlesen sejak 2016, yang kini hanya selangkah untuk menerbitkan tawaran awam awal (IPO).

Syarikat yang diperbadankan perniagaannya pada Ogos 2015 itu menyediakan pengendali perkhidmatan Telekomunikasi dan Rangkaian Jalur Lebar berlesen sepenuhnya yang menggunakan terminal aperture yang sangat kecil (VSAT) iaitu stesen bumi dua hala yang menghantar dan menerima data daripada satelit.

Pengasas dan Pengarah Urusan Lautan Variasi, Datuk Syed Nasir Hussin Syed Peer berbesar hati berkongsi perjalanannya mendaki kejayaan daripada eksekutif pengurusan tinggi korporat sehinggalah beliau mengendalikan kumpulan syarikat yang sememangnya satu pencapaian yang memberangsangkan.

Menurut beliau, aspirasi Lautan Variasi adalah untuk menjadi penyumbang utama dalam sektor telekomunikasi dan ICT bagi merapatkan jurang digital dengan menyediakan perkhidmatan jalur lebar dan internet menggunakan teknologi satelit VSAT.

“Lautan Variasi bersedia untuk menjadi syarikat tersenarai dan didagangkan awam di Bursa Malaysia, ini adalah satu peristiwa penting yang kami amat teruja untuk dikongsi bersama. Selama lima tahun kami meniti perjalanan itu, dan kami tahu bahagian terbaik pasti akan tiba.

“Sama ada anda dari sektor perkhidmatan atau syarikat pengeluaran atau syarikat kerajaan negeri (GLC) yang mencari cara untuk meningkatkan prestasi keterhubungan, kami berbesar hati membantu anda terus berhubung untuk menjadikan perniagaan atau rumah anda bermakna,” katanya.

Menurutnya lagi, Lautan Variasi secara dasarnya telah mengubah cara menyediakan keterhubungan dan merapatkan jurang digital.

“Kami adalah peneraju dalam kategori yang sedang berkembang pesat ini.

“Produk dan perkhidmatan Lautan Variasi membantu individu dan organisasi kekal terhubung dan bertindak mengikut pandangan yang mampu membawa kejayaan.

“Kami kini mempunyai lebih 200 pengguna aktif meliputi domain organisasi yang pelbagai, termasuk 82 peratus daripada GLC.

“Dalam barisan perkhidmatan individu, pasukan dan perusahaan kami, platform kami mengubah rasa ingin tahu kepada tindakan,” ujar Syed Nasir.

Syed Nasir turut berkongsi bagaimana perniagaannya itu berkembang dengan amat memberangsangkan walaupun menghadapi cabaran COVID-19.

Menurutnya, Kadar Pertumbuhan Tahunan Kompaun (CAGR) 2019 sehingga 2020 bagi Lautan Variasi meningkat dengan purata 218 peratus.

Sementara itu, operasi perniagaannya mencatatkan peningkatan sebanyak 35 peratus Pendapatan Sebelum Faedah, Cukai, Susut Nilai dan Pelunasan (EBITDA).

“Kami di Lautan Variasi melabur secara konsisten dalam bidang penyelidikan dan pembangunan.

“Aliran ini dipacu pada tahun 2019 dengan lebih banyak perbelanjaan untuk penawaran produk dan perkhidmatan yang inovatif dalam ruang ICT, agar konsisten dengan matlamat margin operasi kami.

“Setakat ini kami membelanjakan lebih RM25 juta dan terdapat banyak ruang untuk lebih banyak pelaburan dalam perkhidmatan berasaskan telekomunikasi dan IT,” kata beliau.

Syed Nasir seterusnya berkongsi pencapaian terkini Lautan Variasi yang merupakan sebahagian daripada perjalanan kepelbagaian dan pengembangannya.

Antaranya ialah mendapatkan beberapa projek konsesi berprestij di Malaysia dan di pasaran antarabangsa, serta memperkenalkan beberapa tempat pasaran aplikasi super yang inovatif bagi melengkapkan industri perkhidmatan menjelang akhir 2023.

“Untuk menyokong pertumbuhan syarikat, baru-baru ini kami telah terlibat secara aktif dalam penggabungan dan pengambilalihan. Setakat ini kami telah mengambil alih tiga syarikat.

“Tiga syarikat tersebut ialah GeoInfo Services Sdn Bhd; IntecX Creations Sdn Bhd dan Total Communications Sdn Bhd,” katanya.

GeoInfo Services merupakan sebuah syarikat yang mengkhusus dalam perkhidmatan Geospasial dan Pemetaan Sistem Maklumat Geografi (GIS) sejak tahun 1998.

IntecX Creations pula adalah sebuah syarikat pembangunan perisian yang pakar dalam persekitaran sumber terbuka dan aplikasi mudah alih.

Manakala Total Communications adalah sebuah syarikat perniagaan sejak 1995 yang menyediakan produk dan perkhidmatan kejuruteraan berprestasi tinggi serta boleh dipercayai dalam satelit, gelombang mikro serta bidang komunikasi dan jalur lebar tanpa wayar.

“Pengambilalihan tersebut adalah sejajar dengan pengembangan kami dalam ICT, pada masa yang sama mengukuhkan keupayaan kami dalam memberi perkhidmatan kepada projek konsesi kami.

“Lautan Variasi kini mempunyai kira-kira 100 pekerja dan menjelang akhir 2023 kami akan mempunyai lebih daripada 500 pekerja. Dengan pengembangan ini, kami menyasarkan untuk mewujudkan lebih daripada 2000 peluang pekerjaan dan perniagaan menjelang 2024,” jelasnya.

Dalam pada itu, Syed Nasir juga menubuhkan sebuah syarikat media, Lautan Variasi Media Sdn Bhd (Media Variasi) pada tahun 2022, untuk mengutarakan suara rakyat dalam isu-isu penting dalam kehidupan mereka.

Hala tuju perancangan masa hadapan

Selain syarikat-syarikat tersebut, Lautan Variasi juga dalam perancangan menambah syarikat lain daripada sektor pendidikan dan infrastruktur awam dalam penggabungan dan pengambilalihannya.

Sebagai persediaan untuk menjadi syarikat ‘unicorn’ yang seterusnya, Lautan Variasi juga merancang untuk membeli sebidang tanah sebagai pusat data dan teknologi maklumat (IT), hab satelit, serta ibu pejabat.

“Kini dengan projek yang semakin meningkat, Lautan Variasi, telah memuktamadkan perjanjian pembelian tanahnya untuk menyediakan stesen dan hab Satelit Bumi menjelang awal 2023 dengan teknologi rakan kongsi strategik kami.

“Lautan Variasi yang bakal menjadi syarikat ‘unicorn’ bersedia untuk menguar-uarkan penyenaraian di pasaran saham Bursa selewat-lewatnya menjelang Suku Kedua 2024, di mana penyenaraian ini akan membantu pelaburan dalam penubuhan infrastruktur telekomunikasi, tenaga kerja dan modal kerja,” kata Syed Nasir.

Syed Nasir turut membuat tawaran kepada pelabur-pelabur awal di luar sana untuk merebut peluang penting ini sebelum Lautan Variasi memulakan perjalanan sebagai syarikat awam.

“Jika anda adalah syarikat teknologi daripada bidang ICT, kami amat berbesar hati untuk menerima anda dengan tangan terbuka kerana ia menambah nilai bukan sahaja dari segi kewangan tetapi juga membawa masuk kekuatan teknologi dan sumber yang dioptimumkan untuk bekerjasama dan bekerja sebagai rakan kongsi untuk projek terjamin pada masa depan,” pesan beliau.

Author

Faridah Amiratul

View all posts

View all posts


Polis tahan dua disyaki dera, lakukan amang seksual fizikal terhadap pelajar tahfiz

MELAKA: Polis menahan dua lelaki yang merupakan adik-beradik warga Singapura yang dipercayai terlibat dalam kes penderaan dan amang seksual fizikal kanak-kanak pelajar tahfiz di Tanjung Minyak.

Ketua Polis Melaka, Datuk Zainol Samah berkata, penahanan suspek yang merupakan pengasas pusat tahfiz berusia 40 tahun itu, dan warden asrama berkenaan yang berumur 36 tahun, dibuat susulan enam laporan polis yang diterima.

“Laporan polis dibuat oleh enam pelajar pusat tahfiz terbabit yang berumur 13 hingga 15 tahun di Balai Polis Batang Tiga antara pukul 6.29 petang dan 9.13 malam, semalam. Tangkapan pertama pada pukul 1 tengah hari manakala tangkapan kedua pada 1.30 tengah hari di Pusat Tahfiz Tanjong Minyak hari ini,” katanya dalam kenyataan hari ini.

Beliau berkata, kejadian berlaku beberapa kali di dua pusat tahfiz iaitu di Tanjung Minyak dan juga Alor Gajah serta di kondominium di Klebang, bagaimanapun kanak-kanak itu tidak dapat mengingati tarikh tepat, namun kali terakhir dikatakan berlaku pada 7 Mei lepas.

Zainol berkata, suspek pertama pernah mempunyai rekod lampau atas kesalahan melakukan amang seksual fizikal serta liwat pada tahun 2019, dan permohonan reman terhadap kedua-dua suspek akan dibuat di Kompleks Mahkamah Ayer Keroh esok.

Beliau berkata, kes itu disiasat di bawah Seksyen 14(a) Akta Kesalahan Seksual Terhadap Kanak-Kanak 2017 dan Seksyen 31(1)(a) Akta Kanak-Kanak 2001. – BERNAMA